Martin Zubeldia - Wikipedia, entziklopedia askea.\nMartin Zubeldia Inda (Lizarra, 1880ko azaroaren 11 - Iruñea, 1974ko azaroaren 7a), Gumersindo Lizarrakoa erlijio-izenaz ezaguna, nafar fraide kaputxinoa izan zen. 1936ko uztaileko Espainiako estatu-kolpean, bere ideia euskaltzaleak zirela eta, Zaragozara bidali zuten. Bertan fusilatuen kapilau bilakatu zen eta 2003an argitaraturiko Fusilados en Zaragoza, 1936-1939. Tres años de asistencia espiritual a los reos idatzi zuen.\nLizarra, 1880ko azaroaren 11\nIruñea, 1974ko azaroaren 7a (93 urte)\nmonjea eta apaiz katolikoa\nMartin Zubeldia Lizarran jaio zen, 1880ko azaroaren 11n. Iruñeko seminarioan eta Oloteko eta Arenys de Marko eskola serafikoetan egin zituen ikasketak. Gumersindo Lizarrakoa hartu zuen erlijio-izentzat. Zangoza, Altsasu eta Hondarribiko komentuetan jardun ondoren, Iruñeko Harresiez kanpoko kaputxinoen komentura bidali zuten 1918an. 1929-1931 bitartean, Jakako kaputxinoen komentua sortzeaz arduratu zen. Bertan, Fermín Galán eta Ángel García Hernándezen fusilamenduaren lekukoa izan zen.\nIruñeko komentuan zegoen 1936ko uztaileko estatu-kolpea gertatu zenean. Igande batez, Utergatik bueltan, hilotz batzuk erdi-ehortzirik ikusi zituen Erreniegako gainean; ikuskari hark biziki hunkitu eta higuindu zuen. Ondorengo asteetan kritikatu zituen, nagusiaren aurrean, ikusten eta entzuten zituen basakeriak, eta erlijio jendearen gupida aldarrikatu zuen. Nagusiak ez zuen gogoko, eta arduradun militar eta politiko berriek ere ez. Beraz, Zaragozako Torrero auzoko komentura bidali zuten irailean. «Han nahiago», aitortu zuen Gumersindok, «hemen, zelatari eta akusatzaile faltsuen artean baino».\nEritetxeko eta espetxeko laguntza espiritualaren ardura eman zioten Torreron. 5.200 preso zeuden orduan Zaragozako presondegian, nahiz eta 200 lagunentzako-edo prestatua izan. Gehienak, arrazoi politikoengatik atxilotuak. Gumersindok egunero egiten zuen bisita: instantziak bete, barkamen eskaerak bideratu, kalean biltzen zituen diru ekin janari eta arropak erosi... Estatu-kolpea gertatu eta hamar hilabete geroago, epaitegi militarrak eratu ziren eta Torreroko hilerriko horman presoak fusilatzeari ekin zioten. Presoen kapilaua osasunez makal zebilela-eta, hiltzera zihoazenak berak konfesatuko zituela agertu zuen Gumersindok. Eskaintza gogotik onartu zioten. 1937ko ekainaren 22an hasi zen eginkizun horretan.\n1937tik 1942ra 300 preso baino gehiago konfesatu zituen. Gauean beti; goizaldera izaten ziren fusilamenduak, hilerriko hormaren aurka. Komentura bueltan, oharrak hartzen zituen, ahal zuenean. Aldarteak uzten zionean. Bere kaiera txikian sentimendu eta gogo guztiak errenditzen zituen.\n« Apenas zegoen han gaizkilerik. Garbi ikusten ari naiz fusilatu gehienak munta gutxikoak direla gehienbat eta, asko, errugabeak. Benetako gaizkileek herrietatik alde egiten zuten Francorenak sartu ahala, eta hortik etortzen ziren gero mendekuak, askotan errugabeen aurka... Epaiketa sumarisimoen garaiotan, ez dago denborarik, ez jenderik benetako defentsa egin ahal izateko. »\nFusilamenduak izugarrikeria izan ziren. Hilerriko horman taulak jarri behar izan zituzten, tiro solteek hilarriak koskatzen baitzituzten. Soldaduek beti gaizki apuntatzen zuten, eta bost eta sei aldiz egin behar izan zuten, behin baino gehiagotan, azken tiroa. «Nik uste dut nahita egiten zutela», idatzi zuen, «gora egiten zuten tiro, edo lurrera, edo hormara». Komentua presondegitik kilometro eta erdira zegoen. Gumersindok hartu zuen familiarrei idazteko ardura, hala eskatzen baitzioten presoek. Idatzi zien ia denei, eta jaso zituen trukean erantzunak.\n1939an, osasunez gaizki zegoela-eta, Pirinioetara bidali zuten denbora batez, giro epelagora. Han, Sallent de Gallegon, preso zeuden bi mila gudari, eta meza ematen zien, igandero. Bermeoko preso batek egin zion aldarea. «Niretzat ez zarete preso garaituak. Zuek, niretzat, ni bezalakoak zarete, ni egin ninduen esku berek egin baitzintuzten». Herriko tabernan bere kontura nahi zutena hartzeko esaten zien. Gero eskupekoekin ordaintzen zuen kontua.\n1942 arte egon zen Torreroko komentuan. Gerra amaitu arren, fusilamenduak ez ziren eten. Iruñeko Harresiez kanpoko komentura itzuli zelarik, oihartzuna izan zuen zenbait kaputxinoren artean haren egutegiak. Oharrak txukuntzeko eskatu zioten lagunek, eta hala egin zuen. «Orri hauek, noizbait, jendearengana iritsiko balira, ez lirateke alferrikako; alderantziz, pizgarri, nire ustez» idatzi zuen Gumersindok. Eskuizkribu originala Markos Leitzakoa bere lagunaren esku utzi zuen, Argentinan argitaratzen saia zedin. Espainiako enbaxadak eta Argentinako Elizak asmo hori zapuztu zuten. 1970eko hamarkadan dokumentua -gerrari buruz idatzi den gogorrenetakoa- eskuz esku ibili zen, baina ez zen 2003 arte argitara eman.\nGumersindo Iruñean hil zen, 1974ko azaroaren 7an. 2014ko martxoaren 31n, Zaragozako Udalak aho batez onartu zuen Torreroko hilerriko plaza bati haren izena jartzea.\nFusilados en Zaragoza, 1936-1939: tres años de asistencia espiritual a los reos., 2003, Mira Editores, ISBN 9788484651345\n↑ Estella, Gumersindo de. Gran Enciclopedia Navarra, enciclopedianavarra.com (Noiz kontsultatua: 2019-11-25).\n↑ Arozamena Ayala, Ainhoa. Zubeldia Inda, Martín. Auñamendi Entziklopedia [on line], aunamendi.eusko-ikaskuntza.eus (Noiz kontsultatua: 2019-11-25).\n↑ a b Una oración antes de morir. Heraldo de Aragón egunkaria, 2013/10/26 (Noiz kontsultatua: 2019-11-25).\n↑ a b c d Gonzalez Gil, Ana. Padre Gumersindo de Estella: Fusilados en Zaragoza, 1936-1939. Tres años de asistencia espiritual a los reos. Huarte de San Juan. Geografía e Historia, 22, 2015, academica-e.unavarra.es (Noiz kontsultatua: 2019-11-26).\n↑ a b c d e Barandiaran, Alberto. Gumersindoren paperak (1). Euskaldunon Egunkaria, 2003ko otsailaren 16a, CC BY-SA 4.0, berria.eus (Noiz kontsultatua: 2019-11-26).\n↑ a b c d e Barandiaran, Alberto. Gumersindoren paperak (2). Euskaldunon Egunkaria, 2003ko otsailaren 16a, CC BY-SA 4.0, berria.eus (Noiz kontsultatua: 2019-11-26).\n↑ a b (Gaztelaniaz) Junquera, Natalia. (2014-4-1). «Una plaza para el cura que presenció 1.700 fusilamientos» El País (Noiz kontsultatua: 2019-11-26).\nBarandiaran, Alberto Hiru zulo jertse zurian, Euskaldunon Egunkaria, 2002ko abenduak 29, berria.eus


mandela | Ruben Sánchez Bakaikoa\nurtarrila 11, 2014 arlotea\tUtzi iruzkina\nEzagunak agurtu, behar duenari busean eserlekua utzi, erretzean ondokoari eskaini. Edo pertsona bat hiltzen denean, bere gorpuaren aurrean jokabide errespetuzkoa erakustea.\nMandela hil zenean mundu osoko hainbat agintari, kazetari eta pertsona ospetsu batu ziren Hegoafrikan, azken agurra eman asmoz, urtetan Mandela terroristatzat hartu zuten asko ere bai. Agurrean, jakina, inork ez zuen berari buruz hitz txarrik esan, baina egon zen harroputz lotsagaberik. Gehiago irakurri…\nMailak:gora herriak! Etiketak: castro, gizalegea, mandela, obama, rajoy\nRT @AuzoanBizi: 📢Etxebizitza merkantzia eta negozio den bitartean ez da eskubide izango 📣Mientras la vivienda sea negocio y mercancía nunc… 5 minutes ago


Intxurreko jubeniletako bi futbol taldeak nagusi | El Diario Vasco\nTolosa GoierriIntxurreko jubeniletako bi futbol taldeak nagusi\nIntxurreko jubeniletako bi futbol taldeak nagusi\nGOIKOETXEA ALEGIA. Martes, 10 octubre 2017, 00:18\nDenboraldiko bigarren garaipena lortu du asteburuan Intxurreko jubenilen mailako emakumezkoen taldeak Hernaniri 3-2 irabazita. Sei punturekin sailkapeneko hirugarren postuan daude, eta Goierri Gorriren zelaian jokatuko dute hurrengo neurketa. Maila bereko mutilek ere 2-3 irabazi zuten Idiazabalen. Hauek ere hirugarren postuan dira bederatzi punturekin, eta hurrengo partida etxean jokatuko dute Ordiziaren aurka.\nErregionalak eta kadeteak punturik gabe geratu dira igaro berri den futbol jardunaldian. Erregionalek 2-3 galdu zuten etxean Danenaren aurka. Sailkapeneko bosgarren postuan daude lau punturekin, eta azken postuan den Euskaldunaren zelaian jokatuko dute hurrengo neurketa. Kadeteek 1-3 galdu zuten multzoko lidergoan den Ostadarren aurka. Zor-tzigarren dira alegiarrak dira puntu bakarrarekin, eta beraiekin berdinduta dagoen Tolosaren zelaian jokatuko dute hurrengo partida. Datorren asteburuan denboraldiari ekingo diotenak Aralar Intxurreko infantilen mailako taldeak izango dira: mutilen bi talde eta emakumezkoen talde bat izango dira aurten lehian.\nSevera derrota del Lauburu de División de Honor juvenil en Irurtzun Herri kirolak eta Ingurutxoarekin amaitu ziren Ugarteko jaiak


Liburutegiaren ataria (UPV - EHU)\nHiztegi eta entziklopedietara sarbidea\nOXFORD ONLINE OXFORD REFERENCE ONLINE PREMIUN. Oxford University Press argitaletxeak argitara emandako liburuak eta hiztegiak biltzen ditu. OXFORD REFERENCE ONLINEn 100 hiztegitik gora daude bilduta, arlo askotakoak zein hizkuntzetakoak (frantsesa, alemana, italiera eta gaztelania). PREMIUM COLLECTIONek bilduma osatzen du, OXFORD COMPANION SERIESeko liburuak eta entziklopedia eskaintzen baititu. Urtean hiru aldiz eguneratzen da, ale eta edizio berriak sartuta. Sartzeko era IPren ezagutzan oinarritzen da, eta ez dago mugatuta aplikazioan aldi berean sar daitezkeen erabiltzeaileen kopurua. Bilaketa bilduma osoan egin daiteke, edo atalen batean.\nENCICLOPEDIA OF SOCIAL MEASUREMENT\nHarpidetu egin da Encyclopedia of Social Measurement entziklopedia on-line kontsultatzeko aukera, Science Direct plataformaren barruan Books deritzon erlaitzean eta goitibeherako menuan harpidetuak hautatuz. Akademia eta industria-munduko adituek idatzita, gizarte-zientzien diziplina guztiak jorratzen ditu. Hortaz, 300 artikulu baino gehiago dauzka alderdi teorikoak zein praktikoak aztertuz Sarbideak: Papyrus-en bidez, Bibliotekaren web gunea – Hiztegiak eta entziklopediak. Erabiltzaile mugatuak\nMaterialen zientzian eta espektroskopian aditu eta gailu optikoak material dielektrikoez diseinatzen dituztenei eskainita, metaleak, erdieroaleak eta gailu optikoak barne. Entziklopediaren 5 liburukiak eta 4 datu-baseetara sartzeko aukera, 143 materialetarako konstante optikoen 2.000 taularekin. Sarbideak: Papyrus-en bidez, Bibliotekaren web gunea – Hiztegiak eta entziklopediak. Pasahitza ICA bezeroen bidezko datu-basearena da. Aldi bereko erabiltzaileak: 2 Esteka: http://www.biblioteca.ehu.es/acceso_restringido/0125444567.htm\nENCICLOPEDIA OF NANOSCIENCE AND NANOTECHNOLOGY\nOn-line sarrerarako harpidetza egin da, entziklopediaren testu osoa ikusi ahal izateko. Horrez gain paperean ateratako 10 aleak erosi ditugu. Arloko lehenengo entziklopedia da eta erreferentzia iturri nagusitzat hartzen da, bai nanoteknologiako oinarrizko kontzeptuei dagokienez bai nanoteknologiak gainerako diziplinetan dauzkan aplikazioei dagokienez. 400 kapitulu eta berrikuspen baino gehiago dauzka, 900 zientzialari ospetsuk idatzitakoak. Sartzeko IP behar da, eta hainbat erabiltzaile konekta daitezke aldi berean (Papyrus-en bidez edo helbide honetan). Entziklopediako edukiak bilatzeko “Bilaketa aurreratua” pantailara joan behar zara, eta izenburua idatzi argitalpenaren eremuan.\nBibliotekonomia eta Dokumentazioa\nKulturak eta Herrialdeak\nKirolak eta Astialdia\nHezkuntza eta Ikerkuntza\nGeografia eta lur-zientziak\nMedikuntza eta Farmazia\nErlijioa eta Mitologia\nOnline Encyclopedia-Love to Know\nARKITEKTURA ETA HIRIGINTZA Aaron's Illustrated Glossary of Architecture and Decor\nDEKORAZIO-ARTEAK, ARTE PLASTIKOAK ETA APLIKATUAK\nBiografías de Puertorriqueños y otros Enlaces Pertinentes\nFamous Canadian Theme Page\nJewish Student Online Research Center: Biographies\nAKC Recognized Breeds (Razas de Perros)\nBird Dictionary Topic\nCFA Breeds (Razas de Gatos)\nGlossaire de HYPPZ\nGlossaire Progressif d’Entomologie\nHorse Breeds of the World (Razas de Caballos)\nBribes: Petit Dictionnaire de Citations\nAsie de A à Z: Glossaire\nDictionnaire de l’Escrime\nGlosario Multilingüe de Baloncesto\nGlosario Multilingüe de Fútbol\nLexique Anglais-Français de l’Institut Canadien des Actuaires\nCommodity Futures Trading Commission: A Glossary\nGlosario de Futuros Financieros\nGlosario de Negocios Castellano-Inglés, Inglés-Castellano\nGlosario de Negocios Inglés-Español, Español-Inglés\nGlossary of Kant’s Technical Terms\nGlossaire du CNES\nOperations Accelerator Glossary Index\nGEOLOGIA ETA ANTZEKO ZIENTZIAK\nHyperlink Glossary of Trilobite Terms\nUCMP Glossary of Geological Terms\nINGURUMENA ETA KLIMATOLOGIA\nVocabulari Meterològic Català\nGENEALOGIA, HERALDIKA ETA HISTORIOGRAFIA\nANTZINATEAREN HISTORIA ETA ERDI AROKO HISTORIA\nAlbaniera (bi hizkuntzakoa)\n2 Rhyme: Das Deutsche Reimlexicon\nAlternative Swiss German Dictionary\nDokumente zum Inhalt der Neuregelung\nFachbegriffe für den Deutschnterricht\nMeyers Lexikon: Das Wissen A-Z\nAlemana (hizkuntza anitzekoak)\nBretoiera (bi hizkuntzakoak)\nNeoloteca: Diccionari en Línia de Termes Normalitzats\nKatalana (bi hizkuntzakoa)\nTxekiera (bi hizkuntzakoak)\nTxinera (bi hizkuntzakoa)\nDaniera (bi hizkuntzakoa)\nDiccionario Onubense: Vocabulario de Huelva\nGaztelania (hizkuntza anitzekoak)\nEstoniera (bi hizkuntzakoak)\nFinlandiera (bi hizkuntzakoak)\nDictionnaire de l’Académie Française: Éditions de 1694, 1798 et 1835\nOrthonet: L'Orthographe Française\nThresor de la Langue Francoyse, de Jean Nicot (1606)\nFrantsesa (bi hizkuntzakoak) Frantsesa-Alemana-Frantsesa\nGaelikoa (bi hizkuntzakoa)\nGaliziera (hizkuntza anitzekoa)\nGreziera (bi hizkuntzakoa)\nHebreera (bi hizkuntzakoa)\nHungariera (bi hizkuntzakoak)\nIndonesiera (bi hizkuntzakoak)\nIngelesa (hizkuntza anitzekoak)\nItaliera (bi hizkuntzakoak)\nLatina Abbreviations in Latin Inscriptions\nLatina (bi hizkuntzakoak)\nAfrikar hizkuntzak (bi hizkuntzakoak)\nHizkuntza amerindiarrak (hizkuntza anitzekoak)\nDiccionario Moderno Taino\nMaltera (bi hizkuntzakoa)\nEuroDicAutom (Lenguas Oficiales de la Unión Europea)\nNederlandera (bi hizkuntzakoak)\nBokmalsordboka og Nynorskordboka\nPoloniera (bi hizkuntzakoa)\nDicionário de Expressôes Inglesas no Português\nGramática Universal do Português\nPortugesa (bi hizkuntzakoak)\nRussian Verbs Index\nErrusiera (bi hizkuntzakoak)\nSitio Sánscrito en la Web\nSvenska Akademiens Ordbok Suediera (bi hizkuntzakoak)\nSuediera-Ingelesa-Suediera Turkiera (bi hizkuntzakoa)\nEuskara (bi hizkuntzakoa)\nClassification des Parfums: Terminologie\nGlosario del Petróleo\nTerminología General del Tabaco\nComputer Buyer's Glossary\nFocus on Linux Glossary\nGTI: Glosario Terminología Informática\nLexicon of Semiconductors Terms\nUniversal Switching co. Glossary\nUniversity of Leicester Computer Centre Glossary\nVocabulari de Microinformàtica: Castellà, Català, Anglès\nWebopedia: The Online Dictionary and Search Engine for Computer and Internet Technology\nBarkley's OasisTM Comprehensive Technology Glossary\nDiccionario de Acrónimos, Siglas y Términos de Telefonía\nGlossary Fundamental Terminology of Structural Behavior\nIDAZLEAK ETA LITERATUR-GENEROAK\nBreve Diccionario de Literatura Paraguaya\nVocabulario General de Gonzalo de Berceo\nClé: Répertoire des Procédés Littéraires\nEnlaces de Literatura Española\nLSU Libraries Webliography: Literature\nSignets Littéraires de la Francophonie\nVoice of the Shuttle: Literatures other than English Page\nATSOTITZAK ETA ESAERA ZAHARRAK\nDave's Math Tables: English-Spanish Dictionary\nInteractive Real Analysis Glossary\nBiomechanics: A Glossary of Terms\nEnciclopedia Médica Medline en Español\nGlosario de Genotoxicología\nIFCC-Diccionario Inglés-Español de Ciencias de Laboratorio Clínico\nMT Desk: Medical and Surgical Dictionary\nPharmalexicon: A Dictionary of Pharmaceutical Medicine\n1001' Musikalische Fachwörter: Das Musik Fachtworlexikon\nOpera Singers on the Web\nYZ's Rap Dictionary\nDEFENTSA ETA SEGURTASUNA\nAldem's Political Quotations\nGlosario de Política Regional\nBELSTEIN Dictionary German-English, English-German\nCarbon Dioxide and Climate Glossary\nChemical Safety Glossary\nGlossary of Terms used in Biorganic Chemistry\nAnd Adam knew Eve: A Dictionary of Sexe in the Bible\nBiblial resources search\nRich Tatum's Glossary of Christian History\nLexikon der Griechisches Mythologie\nGlossaire des Termes Pâli ou Bouddhiques\nGlossary of Zen and Buddhism\nSikkhism: Glossary of Religious Terms


Emakumezkoak: Castejonek Altsasu hartu zuen mendean Dantzalekun - Altsasu - Guaixe.eus\nEmakumezkoak: Castejonek Altsasu hartu zuen mendean Dantzalekun\nGuaixe 2019-05-14 10:20\nEmakumezkoen erregional maila. 32. jardunaldia. Altsasu 0 – Castejon 2\nLarunbatean emakumezkoen erregional mailako 32. jardunaldia jokatu zuten Altsasuko neskek Castejongoen kontra. Partida Dantzalekun jokatu zen eta nahiz eta Altsasuko neskak saiatu, jokoan zeuden hiru puntuek Dantzalekutik ihes egin zuten Castejonek 0 eta 2 irabazi ziolako Altsasuri.\nEmakumezkoen erregional mailako lidergoan Osasuna Fundazioak jarraitzen du (89 puntu) eta bigarrena Itaroa Uharte da (79 puntu). Altsasu 13. postuan dago (26 puntu). Liga bukatzeko bi jardunaldi geratzen dira eta asteburuan 34 punturekin sailkapenean 11.a den Antsoaingo Gazte Berriak taldea izango du aurkari Altsasuk.


Ezker Iraultzailea - Langile klasea eta sozialismoa\nLangile klasea eta sozialismoa\nIker Otermin, ekainak 24\nBurgesiak bere gaztaroan feudalismoren aurka egin zuen bezala, langile klaseari dagokio orain sistema honen aurkako borroka zuzentzea. Langile klaseak du sistema kapitalista behin betiko lurperatzeko ahalmena. Produkzio kapitalistan duen paperak eta bere bizi eta lan baldintzen berezitasunek klase hau ordezka ezina bihurtzen dute eginkizun honetan.\nLangile klasearen ideologia naturala\nErdi-mailako klasea, bere bizimoduan eta produkzioan duen papera dela eta, organikoki ez da gai sistema kapitalistaren benetako izaerari aurre egiteko. Gizartean duten posizioarengatik eta bere lan isolatuagatik, ez dira klase dominatzaileko etsai batekin zuzenean aurrez aurre jartzen. Honenbestez, beraien gaitz guztiak gobernatzaileen ezgaitasunetik edo borondate txarretik, edota bestela jainkoaren zigorretik datozela iruditzen zaie maiz.\nLangileek berriz, euren gaitzen iturria euren nagusian ikusten dute. Hau da soldatak jaisten dizkiena, ordu estrak sartzera behartzen dituena, esplotatzen dituena eta kaleratzen dituena. Honen aurrean defendatu ahal izateko beharrezkoa dute lankide guztien elkartasunik handiena hemendik datorrelarik beren mentalitate solidario, kolektibo eta anti-indibidualistaren jatorria. Bestetik, lanerako orduan ere, ekoizpen prozesu orok behar du funtzionatu ahal izateko enpresako langile guztien inplikazioa, hauetako bakoitza ezinbesteko zati bat delarik ekoizpen prozesuaren katean. Egunerokotasunean eramaten duten elkarren arteko interdependentzia honek, indartu egiten du aipaturiko mentalitate kolektibo hau.\nEdozein enpresetako langileen borrokak dialektikaren lege oso garrantzitsu bat azaltzen du: osoa bere zatien batura baino gehiago da. Lantegi bateko langileen indar bateratua askoz handiagoa da hauetako bakoitzak isolaturik egin dezakeen presioa baino. Hemen alderatzen dira erdi mailako klaseko burges txikiarekiko.\nSozialismoa da langile klasearen ideologia naturala. Langileen eta enpresako nagusiaren arteko borroka puntu gorenera iristen denean, hauek fabrikak okupatzera edo zuzendaritzak honen barruan eustera jotzen dute. Momentu horietan izaten da “hemen benetan nork agintzen duen” argi geratzen den unea. Nagusia desjabetzeko ideia eta enpresa langile guztien arteko jabetza komuna izan behar duela esaten dien sentimendua, beren kontzientziaren garapen naturalaren ondorioz jaiotzen da momentu jakin batean. Jabetza komunaren ideia langile izatearen baldintzatik sortzen da. Enpresak funtzionatzen jarraitu behar badu, hau ezin da zatikatu eta langileen artean banatu, baturik eta denek elkarrekin lan eginez mantendu behar da. Greba orokor orok ere mahaiaren gainean jartzen du, maila altuago batean, “hemen benetan nork agintzen duen”, eta aldi berean, baita langile klasearen sektore guztien interesak berberak direla. Egoera iraultzaile batean honen potentzial ikaragarria geratzen da agerian.\nEkonomia kapitalistan, lanaren banaketaren izaerak eta sektore ekonomiko guztien arteko elkarreraginek egiten dute ideia hau ekoizpen indarren osotasunera zabaltzea. Hemendik dator beraz, klase kapitalista guztiaren desjabetzea eta langile klase osoaren kontrol eta zuzendaritzapean egongo den ekonomia planifikatu baten sorrera langileek bere enpresa partikularretik ateratako ondorioen orokortze bat izatea.\nKapitalismoak berak sortzen dituen bizi baldintzak dira, hain zuzen ere, etorkizuneko gizarte sozialista baterako oinarriak jartzen dituztenak. Nekazal ekonomia zaharrean familia bakoitzak zuen bere etxea, putzua eta elikatzeko, janzteko eta bizi ahal izateko modu indibidual bat. Gaur egun ordea, langile familiak komunean bizi dira (hiri, auzo eta eraikin komunetan) eta elektrizitate, estolderia, telefonia, garraio publiko eta kontsumorako baliabide komunak dituzte ingurukoekin. Guzti honek pentsamendu indibidualista apurtzera eta sozialista bat sortzera bultzatzen ditu langile familiak.\nKapitalismoa mundu mailako sistema bat da. Ekonomia kapitalistak mundu guztian zehar ezarri dituen lan banaketa erlazioek herrialdeak eta kontinenteak elkarrekin batzen dituzte. Herrialde batek ere, ezta boteretsuenak edo garatuenak, ezin dio merkatu mundialaren aginte itogarriari ihes egin. Estatu burgesak eta ekoizpen baliabideen jabetza pribatua oztopo nagusi bihurtu dira gizakiaren eta ekoizpen indarren garapenean. Bi hauek dira krisi ekonomikoak, gerrak eta gorroto xenofoboak eragiten dituztenak. Hauekin behin-betiko amaitzea eta historia zaharkituaren museora bidaltzea ezinbesteko baldintza da gizateriak bere aurrean dituen arazo eta basakeriak konpontzen hasteko.\nLangile klasea ere mundu mailako klasea da. Esplotazio modu berberak, arazo eta interes berberek, mundu guztian zehar batzen dute langile klasea. Jasan dituen esplotazio kapitalistako 150 urteetan zehar behin eta berriz erakutsi izan du zertan datzan internazionalismo proletarioak; bai momentu ezberdinetan sortu dituen langile erakunde internazional eta iraultzaileekin, bai kapitalismoaren aurkako borrokan herrialde ezberdinetan erakutsi duen elkartasunarekin. Internazionalismoa ez da kontsigna huts bat, langile klasearen borroka mundu mailan batzeko ezinbesteko oinarria da. Planeta guztian zehar zabaldu behar da gizartearen eraldaketa sozialista baten aldeko borroka, mundu mailan bakarrik ematen baitira sozialismoa eraikitzeko aukerak.\nMultinazional handiek eta garraio eta komunikabide modernoek, historian inoiz ikusi ez diren maila erraldoietan elkartzen dituzte ekoizpen indarrak eta erlazionatzen dituzte gizakiak. Kapitalismoak eman zuen garapenaren ondorioz, lehen aldiz bideragarria da ekonomia modu harmoniko eta demokratiko batean eta gizateria guztiaren interesen arabera planifikatzea eta ez pribilegiatu eta parasito batzuen arabera, gaur arte gertatu den bezala.\nIraultza sozialista garaile batek, herrialde bakar batean izanda ere, eragin ikaragarria edukiko luke munduko langileen kontzientzia eta perspektibetan, batez ere herrialde garrantzitsu batean ematen bada. Honelako garaipen bat mundu mailako iraultzaren hasiera bezala bakarrik uler liteke.\nEgia da gizarte kapitalistaren aro normal batean ideia guzti hauek ez daudela langile klasearen gehiengoaren pentsamenduetan. Horretarako beharrezkoak dira aurretiko esperientzia bat, gizartearen inertziarekin apurtzen duen egoera iraultzaile bat eta langile alderdi ezkertiar eta borrokalari bat; marxismoaren programa tinko defendatzen duena eta masen artean eragina duena, langileei bere esperientzia eta interesekin bat azken ondorioak ateratzen lagunduko diena.\nMarx eta Engelsek esplotazio kapitalistaren aurka langile klaseak dituen interes inkontzienteak ulertu eta azaldu zituzten, eta honela, klase hau, borroka honetatik eratortzen diren eginkizunez kontziente egin zuten. Ekoizpen erlazio kapitalisten erabateko eraldaketa eta klaserik gabeko gizarte sozialista berri bat eraikitzea dira ezbairik gabe langile borrokaren benetako garaipena.\nBurgesia desjabetuta eta ekoizpen indarren planifikazio komun batekin bakarrik izango da gai gizateria bere benetako askapenerantz aurrera egiteko. Gure historia guztian zehar teknologian, zientzian, artean, pentsamenduan eta kulturan lortu ditugun garaipen konkista guztiak gordeaz eta hauen gainean konkista altuagoak eraikiaz, etorkizun oparoa eta mugagabea du oraindik gizakiak ezagutzeko. Etorkizunik bada hura sozialismoarekin da.


Bixente Martinez musikariak lehen bakarkako lana kaleratu du - etakitto.eus\nBixente Martinez musikariak lehen bakarkako lana kaleratu du\nOskorri, Hiru Truku tea Igelaren Banda taldeetan aritutako Bixente Martinez gitarra-jotzaile eibartarrak ‘Txoria buruan eta ibili munduan’ diskoa kaleratu du, bere lehen bakarkako lana. LP eta CD formatuan argitaratutako obra instrumentala da eta Oskorri taldearen kantak ditu oinarri. Horrela, lan horretan taldearen piezak biluztu ditu, esentzia bildu eta moldaketak egiteko.\nDiskoaren ideia 2020ko konfinamenduan otu zitzaion Martinezi. “Denok etxean sartuta egotera behartuta egon ginen une haietan, gitarra hartu eta kantu ezberdinekin hasi nintzen jolasten”, adierazi dio Diario Vascori. Segituan ikusi zuen diskoa konkretatzeak merezi zuela eta modu naturalean eskuetara etorri zitzaizkion Oskorriren kantuei bigarren begirada botatzen saiatu da.\nDiskoaren grabaketa Zarautzen duen estudioan egin du Martinezek 2021ko apirila eta maiatza bitartean. Lanak 14 abesti ditu (‘Aita semeak’, ‘Ostatuko neskatxaren koplak’ eta ‘Gu gaituzu Oskorri’, besteak beste) eta Jean Phocas, Victor Sanchez, Esther Galarza eta Irune Izquierdo izan ditu laguntzaile nahasketa, masterizazioa, eta azaleko lana eta diseinua egiteko orduan, hurrenez hurren.\n« Asteburuan koronabirus kasu bakarra atzeman dute Eibarren Bihar hasiko da ikasturtea “Idazlearekin Harixa Emoten” klubean Miren Gorrotxategi idazlearekin »


Euskadiren ekonomia %2,8 hazi zen iaz, aurreko urtean bi halako - Debagoiena - Goiena.eus\nEuskadiren ekonomia %2,8 hazi zen iaz, aurreko urtean bi halako\nLeire Kortabarria 2016-02-25 08:00\n2015eko laugarren hiruhilekoan, Euskadiko barne produktu gordina %3,1 handitu da aurreko urteko hiruhileko beraren aldean, Eustaten datuen arabera. 2015 osoan, Euskadiren BPG %2,8 handitu da aurreko urtearen aldean; 2014an halako bi. Urte artean, BPG %3,3 gehitu da Araban eta Bizkaian; Gipuzkoan %2,7. Hiruhileko artean, Araban %0,5, Bizkaian %0,7, Gipuzkoan %0,7.\n2015eko hirugarren hiruhilekoaren aldean, %0,7ko gehikuntza izan zen, aurrekoan baino hamarren bat gutxiago.\nEskaintzaren ikuspegitik, 2015eko laugarren hiruhileko BPGren urte arteko hazkundea jarduera-sektore guztiei zor zaie, eraikuntzari izan ezik. Bai Lehen sektorean, bai Industrian gehikuntzak izan dira, baita aurreko hiruhilekoak baino handiagoak ere. Zerbitzuetan, gehikuntzak balio erantsietan izan dira, aurreko hiruhilekoan baino txikiagoak; hau zerbitzuen azpi-sektore guztietan gertatzen da. Eraikuntzan, berriz, tasa negatiboak izan dira oraindik; horretan azpisektore bakarra da.\nIndustria, laugarren hiruhilekoan, %4,3 handitu da urte artean; hirugarrenean baino puntu bat eta bi hamarren gehiago. Urte arteko honek zazpi hamarreneko gehikuntza dakar hiruhileko artean.\nEraikuntzak berriz izan du urte arteko tasa negatiboa, (-%0,6), aurreko hiruhilekoan baino lau hamarren gehiago. Hiruhileko artean %4,6ko gehikuntza izan du.\nZerbitzuetan, urte arteko %2,8ko eta hiruhileko arteko %0,3ko hazkundeak izan dira.\nZerbitzuak %2,8 handitu dira urte artean; azpisektore guztiak positiboan daude, baina indar ezberdinez: Gainerako zerbitzuak (besteren artean, jarduera profesionalak, finantzak eta aseguruak) %3,1. Merkataritza, Ostalaritza eta Garraioa %3,0. Administrazio Publiko, Hezkuntza, Osasungintza eta Gizarte zerbitzuak %2,1.\nEnplegua %2 handitu da\nEnplegua (dedikazio osoko baliokidetzako lanpostuetan) %2,0 gehitu da urte artean; goranzko joera izan du 2015ean zehar. Urte artekoan %0,7ko gehikuntza izan da 2015eko hirugarren hiruhilekoaren aldean.\nAurreko urteko hiruhileko beraren aldean, enplegua hazi egin da Industrian eta Zerbitzuetan; jaitsi egin da Lehen sektorean eta Eraikuntzan. Zerbitzuetan hazi da gehien enplegua urte artean, %2,7. Industrian %0,6 hazi da, aurreneko enplegu-gehikuntza krisia hasi zenetik. Lehen sektorean %-1,3 urte artean eta Eraikuntzan %-0,4.


Musika Bandak Saloura eramango du Arrasateko eta Euskal Herriko musika - Arrasate - Goiena.eus\nMusika Bandak Saloura eramango du Arrasateko eta Euskal Herriko musika\nLeire Kortabarria 2004-05-04 11:46\nArrasate Musikaleko Bandak Saloun joko du asteburuan. Ekintza berezia da, izan ere, 1994an Banda berriro osatu zutenetik, lehen irteera luzea izango dute hau. Arrasate Musikalendako eta Arrasate herrirako ere, gauza ona da gure kultura kanpora eramatea, diote arduradunek.\nMaiatzaren 7tik 9ra Saloura (Tarragona) irteera egingo du Bandak. Saloun kontzertua eskainiko dute hilaren 8an, zapatua. Egitarauan Arrasateko eta Euskal Herriko pieza ezagunak egongo dira, besteak beste: Gure Zaindariak (M.G. Bastida), San Juan himnoa eta Gora Arrasate, (J. Artzamendi), eta Fandango-Arin-Arin (P. Onraita). Beste lau piezarekin osatuko da egitaraua. Hori zapatuan izango da; domekan, bandako partaideek Port Aventura parkean pasatuko dute eguna, eta Arrasatera abiatuko dira arratsaldean.\nArrasate Musikal banda Jose Ramon Vitoria mondragoetarrak sortu zuen 1994an, herriko behar bati erantzunez. Hasieran, herriko jaietan jotzen zuen bandak, batik bat. 1996an, Eduardo Artzamendik hartu zuen Bandaren ardura, eta gero eta ekitaldi gehiago eta arrakastatsuagoak egiten hasi zen taldea.\n2002an, Jose Ramon Elkororen zuzendaritzapean, aro berri bat hasi zen eta taldea jendeari gero eta gehiago aditzera ematen hasi ziren. Gaur egun, Banda hazkunde prozesuan dago: 60 musikaritik gora osatzen dute, eta, bai hezkuntzan, bai eta herriko kultura bizitzan, gero eta parte hartze handiagoa du.


Urretxuko Udala - Udala - Results from #9\nKontzentrazio deialdia indarkeria matxistaren kontra\nEUDEL-Euskadiko Udalen Elkarteak Anna eta Olivia txikien gertaera krudela kondenatu eta gaitzesten du. EUDELek elkartasuna adierazi die sendiari eta hurbilekoei, bai eta indarkeria matxistaren biktima guztiei ere. EUDEL Euskadiko Udalen Elkarteak bere elkartasuna agertu nahi die haurren sendiari eta gertukoei eta gonbidapena luzatu die Udalei isileko elkarretaratzeak deitzeko, bertan guztion gaitzespena eta elkartasuna adierazteko.\nUrretxuko Udalak bat egiten du deialdiarekin, eta gonbidapena luzatzen die herritar guztiei, Iparragirre plazan, arratsaldeko 18:45ean egingo den 10 minutuko kontzentrazioan parte hartzera.\nHURREN bonuen salmenta hasiko da astelehenean\nUrretxuko Udalak astelehenean emango dio hasiera tokiko establezimenduen erabiltzeko kontsumo bonuak banatzeari.\nOharra: Lilibasoko obran aldaketak\nApirilaren 23an, ostirala, Lilibaso kaleko etxebizitza sozialen eraikuntzan babes-panelak kentzeko lanak egingo dira.\nAuzolan deialdia: inguru garbiketa\nBadirudi gaitz honek gure kale, mendi eta basoei ere eragin diela. Ez gara COVID-19az ari, zentzugabekeriaz baizik. Garbiketa zerbitzuek beren lana egin dute, baina sortutako kalteak handiak dira.\nHorregatik, bihar goizeko 10:00etan, Pagoeta Igerilekuko atarian egingo dugu hitzordua. Lauko taldetxotan elkartu eta ingurua txukuntzeko (zaborrak jaso eta ahal den heinean eragindako kalteak konpontzera)\nEskularruak, zabor-poltsak eta beharrezko materiala eramango ditugu bertaratzen diren guztientzat\n2 orria 20 orritik


Ekonomia Ituna - Auñamendi Eusko Entziklopedia\nAuñamendi Eusko EntziklopediaBernardo Estornés Lasa Funtsa\nEuskal Autonomia Erkidego eta Espainiako estatuko administrazioaren artean zenbait finantza fluxu ematen dira eta horien arteko bik dute zerikusi handia atal honetan. Batak, bi administrazioen arteko aurrekontuekin dauka zerikusia, eta besteak zerga zeharkakoek sortzen dituzten desberdintasunak ordainketak eta bilketak gauzatzerakoan.\nFinantza harreman hauek zenbait printzipio bete behar dituzte. Alde batetik, EAEren zerga- eta finantza autonomia bermatzen da bere eskuduntzak gauzatzeko, baina beti ere, Konstituzioak eta Autonomia Estatutuak azpimarratzen duen elkartasuna oinarri bezala hartuta, nahiz elkartasun hori aurrera eramateko ezer gutxi adierazi; gero Lurralde-arteko Konpentsazio Funtsa dela jakingo da, baina zertxobait gehiago ere izango da Espainiako estatuak Europako Batasunetik jasoko baititu zenbait funts elkartasunaren izaera dutenak hain zuzen.\nBestalde, Itunean garbi azaltzen da EAEk Administrazio zentralari ordainduko diola honek eskuduntzak, bai bereak, baita transferitzeke daudenak, mantentzen dituen bitartean. Hau honela, 1981ean ezarri zen sistemaren antzekoa da eta Batzorde Mistoaren esku geratuko da metodologiaren finkapena.\nAzkenik, EAEko udalen gain euskal erakundeek duten erantzukizuna azpimarratu behar da eta ziurtatuta geratzen da udal hauen autonomia maila lurralde komunekoarenen adinekoa izango dela, gutxienez. Beraz, udalen beraien sarrera autonomoez gain, zeinak udal zergen eta tasen bidez eskuratuko baitituzte, euskal erakundeek diru ekarpenak ere egin beharko dizkie eskuduntzak egikaritzeko, lurralde komuneko udalei estatuak bermatzen dien moduan.\nEkonomia Itunaren iraupena eperik gabekoa bada ere, ez da honela gertatzen Kupoarekin, berau bost urtetik behin berritu behar baita. Beraz, bost urte igaro ostean aztertu eta berrikusten da, eta bosturtealdi berrirako Kupoaren kalkulurako metodologia onetsi. Jakina, Ekonomia Ituna bezala, Legebiltzar zentralean legez onesten da Kupoa, aurretik Batzorde Mistoan adostasuna lortu ostean eta artikulu bakarra aurkezten da bere edukia atxikituta joaten den bitartean, baina artikulu hauek aldaezinak dira bi ganbaretan, eginkizun hori Batzorde Mistoari baitagokio.\nHonela izanda ere, lehenengo Kupoa, 1981etik aurrera indarrean egon zena, behin-behinekoa izan zen eta lege izatera ez zen iritsi. Bai ordea bigarren Kupoa, 1987tik 1992ra bitartean indarrean egon zena, nahiz 1988an onetsia izan, atzeranzko efektuekin; antzeko zerbait gertatu zen 2002ko Kupoarekin, 2001ean onartu behar zen Itun berria eta beronekin 2002-2006 arteko Kupoa, baina ez zen honela izan eta urte hori aurrera zihoala onetsi behar izan zen. Orain, nahiz jadanik 2007- 2010 arteko denboraldian egon, hala ere ez da onetsi urte hauetako Kupoa kalkulatzeko metodologiarik, pentsatu arren aurrekoaren antzekoa izango dela eta egozpen indizeak berdina izaten jarraituko duela.\nHorrezaz gain, osasungintza arloan gobernu zentralak eskuduntzak transferitu zizkien autonomia erkidegoei, baita eskuduntza hauek finantzatzeko baliabideak ere. EAEk beregain hartu zuen eskuduntza hau eta Kupoaren logikari jarraituta diru gutxiago ordaindu behar zion gobernu zentralari. Baina, hasiera batean euskaldunekiko PPren jarrera zela bide eta gero PSOEk Madrileko Legebiltzarrean EAJren laguntza ziurtatzeko presio bide erabiliko zuen, eta ondorioz kupoaren ordainketak gora-behera ugari izaten jarraitu zuen, euskal erakundeek Kupotik osasun arloko gastuen kopurua kentzen baitzuen eta erantzunez, gobernu zentralak zerga zeharkakoen doikuntzetatik itzuli behar zien dirutzatik deskontatzen zien euskal erakundeei. Azkenik, afera hau 2005ean amaitu zen eta onartu zaie euskal erakundeei diru gutxiago ordaindu behar dutela Kupo gisa.\nBaina, zer da Kupoa? Kupoa EAEk Gobernu zentralari ordaindu behar dion diru kopurua da, gobernu zentralak EAEn egiten dituen gastuak finantzatzeko, bereak dituen eskuduntzetan edo oraindik EAEra transferitu ez direnetan. Hau da, hain zuzen, Kupoaren definizioa.\nJakina da gobernu zentralak zenbait gastu EAEn egiten duela. Gastu horiek bere eskuduntzetan egiten dituenak dira, honela agintzen baitu Konstituzioak eta Autonomia Estatutuak. Bestalde, oraindik gordetzen ditu beste zenbait eskuduntza, adibidez Ikerketarena, EAEra transferitzeke baitago eta hainbat tirabira sortzen dira Madril eta Gasteizen arteko harremanetan. Beraz, bi mota hautako eskuduntzak finantzatuko ditu Kupoak, baina betiere EAEri dagokion proportzioan. Eta horretarako egozpen-indizea definitzen da.\nEgozpen-indizea aplikatuz Kupoa zenbatesten da eta beraz, gobernu zentralak EAEn, zehatz-mehatz, egiten dituen gastuak eta Kupoak ez dute zergatik berdinak izan behar; hurbilketa besterik ez da. Haatik, Kupoa, gastuen bidea hartuz, kalkula daiteke beste era batean. Baina ez da honela egiten, eta orokorki zenbatesten da.\nEgozpen-indizea kalkulatzerakoan EAEko ekonomiaren zama ikusi zen eta estatukoarekin konparatu. Eta zenbait aldagai makroekonomiako erabiliz, ehuneko 6,24 izatea onetsi zen lehenengo Kuporako eta geroztik zenbaki hori bera mantendu egin da. Bestalde, esan behar da ere, zenbaki hau oso garrantzi handikoa dela, azken finean, zifra horren hamarrenak edo ehunekoak diru asko suposa baitezake EAErentzat eta, alderantziz, kopuru arbuiagarria da gobernu zentralarentzat, honen aurrekontu-zenbakiak askoz ere handiagoak baitira, eta beraz, erlatiboki, garrantzi txikiagoa du.\n2002-2006 Arteko Kupoaren Metodologia\nIndarrean egon zen azkeneko Kupoa 2002-2006rako onetsi zen. Oinarrizko urtea, 2002 zen eta ondorengo laurei eguneratze--indizea aplikatuko zitzaien. Honela, oinarrizko Kupo likidoari hurrengoa lortzeko, 2003ko eguneratze indizea aplikatu zitzaion, eta 2004koarekin berdin egingo zen....\nAurreko Kupoetan bezala, estatuak bere gain dituen eskuduntzen gastuak izango dira abiapuntu. Horretarako, estatuaren gastu orokor guztiei EAEra transferitutako eskuduntzetako gastu guztiak, estatu mailan kalkulatuak, deskontatuko zaizkie. Bestalde, estatuaren gastu orokorren artean, Lurralde-arteko Konpentsazio Funtsa, estatuaren erakunde publikoetara eginiko transferentzia edo subentzio eta estatuaren Zor Publikoak sortutako korritu eta amortizazio-kuota guztiak sartuko dira. Gero egozpen-indizea, hau da, ehuneko 6,24, aplikatuko zaio aurreko emaitzari eta hori Kupo gordina izango da. Beraz, gastu ez-hartuei ehuneko 6,24 aplikatuko zaie eta hortik Kupo gordina aterako da (Ikus gehigarria).\nGero, aurreko Kupoan legez, konpentsazioak daude eta berauek mantendu egiten dira hiru arlotan: a) zerga ez-itundutakoagatik, b) estatuaren sarrera ez-zergagarriagatik eta c) defizit publikoagatik. Kopuru hauei ehuneko 6,24 aplikatzen zaie eta Kupo gordinetik deskontatu. Hiru konpentsazio hauez gain, laugarren bat ere badago. Hain zuzen, Kupoaren Legearen 6. artikuluaren bigarren zenbakian azaltzen da beste konpentsazio bat kualitatiboki diferentea dena aurrekoekin alderatuta; zehazki, ogasun zentralak administrazio zentraleko euskal langileen alokairuen gain eginiko atxikipenak dira deskontatuko diren kopuruak.\nBestalde, Gizarte Asegurantzaren osasungintzan eta gizarte-zerbitzuak finantzatzeko direla eta, EAEn egiten diren ordainketak konpentsatu egingo dira. Kalkulu sistema berri hau onartu arte, Gizarte Asegurantzaren altxor nagusiak dirutza horren konpentsazioa burutzen zuen orduko araudiak eskatzen zuen moduan; baina araudi berriaren arabera, Kupoaren zenbatespenean sartzen dira EAEri dagozkien sarrera hauek, aurreko sistematik bereizteko. Kopuru hau kalkulatzeko estatu osoko diru sarrerak kontutan hartuko dira eta egozpen indizea aplikatu.\nBehin kenketa guzti horiek eginez gero, Kupo likidora iritsiko gara eta hori izango da estatuko administrazio zentralari ordainduko zaiona. Baina beti kontutan izan, oinarrizko urteaz ari garela.\nNola kalkulatzen da eguneratze-indizea?\nIndize hau zatidura bat da zeinak zenbakitzailea edozein urtetako estatuaren sarrerak izango baitira itundutako zergen kontzeptupeen bidez eskuratzen dituenak, baina ez dira kontutan hartuko gainontzeko autonomia erkidegoetara erabat edo zatika eman diren zergen bidez erdietsitako sarrerak, eta izendatzailea, oinarrizko urtean kontzeptu berengatik eskuratutako sarrerek osatuko dute; beraz, lehen eta bigarren kapituluetako zerga-sarrerak. Laburki idatzita eta kontutan izanez zein diren itundutako zergak eta gainontzeko erkidego autonomoetara eman ez direnak, hain juxtu, PFEZren eta BEZaren zatiak, zein SZren eta Zerga Berezien bidez erdietsitako guztia, oinarrizko urtean kontzeptu horiengatik lortutakoarekin zatitzen bada, eguneratze-indizea, t urterako lortuko da; 0, oinarrizko urtea bada, t urterako egozpen indizearekin Kupo likidoa honela geratuko da:\nBeraz, . t urteko Kupo likidoa honela lortuko da: Klt = Kl0 x Iet\nDena dela, aurrekontuetako Kupoa behin-behinekoa izango da eta urtean zehar zerga eta gastu guztiak gauzatu direnean, behin-betirakoa kalkulatuko da eta behar diren doikuntzak edo egokipenak egingo dira bi zifra horiek desberdinak badira. Baina, doikuntzak edo egokipen hauek, urtealdia amaituta gero egiten dira eta aldeak hurrengo urteko aurrekontuetan sartu.\nLehenengo Kupoan bezala bigarren honetan ere, gobernu zentralak oinarrizko urtean eskuduntza bat transferitzen badio EAEri, Kupotik, eskuduntza honetan estatuak egiten duen gastu orori ehuneko 6,24a aplikatuz ateratzen den diru-kopurua kenduko da, eta alderantziz, EAEk eskuduntza bat gobernu zentralari transferitzen badio. Gainontzeko urteren bat denean, transferituko den eskuduntzan administrazio zentralak, urte horretan, gastatu behar duenari egozpen-indizea aplikatuko zaio eta emaitza Kupotik deskontatuko da. Hurrengo urteetarako, oinarrizko Kupora joan behar da eta eskuduntza honetan administrazio zentralak, estatu-mailan, gastatu zuenari egozpen-indizea aplikatuko zaio eta emaitza oinarrizko urteko Kupo likidotik deskontatu; gero, Kupo likido "berri" horri, eguneratze-indizea aplikatuko zaio dagokion urteko edo t-ko Kupoa zenbatesteko.\nBadira, oraindik ere, zenbait gauza zehazteke geratu direnak. Adibidez, kanpo-merkataritzatik lortutako Aduanetako Errentak hor daude, eta horien artean zenbait desdoikuntza BEZak eta Zerga Bereziak (ZB) sortuta. Gerta daiteke ere, EAEn barne-BEZ edo Zerga Bereziengatik biltzen den kopurua, EAEko zerga-ordaintzaileek ordaindu dutenekoa baino apalagoa izatea; edo alderantziz ere gerta daiteke. Beraz, zenbait kasu ez-normal egon daiteke eta arazoak konpondu behar dira eta horretarako lanabes egokiak eduki. Lanabes horri doikuntza sistema deituko diogu.\nDoikuntza sisteman kontsumitzaileak hartzen dira kontutan, ekoizpen prozesuaren azken fasean, zerga zeharkako ordaintzaile direlako. Horregatik, c baldin bada EAEko kontsumo maila erlatiboa estatuan, edozein zerga zeharkakoren (BEZ eta ZB) sarrera proportzio horretan egongo da.\nd baldin bada hiru Foru Ogasunek edozein zerga zeharkakogatik biltzen duten portzentaia erlatiboa estatu mailan, d honek dirua biltzeko gaitasuna adieraziko digu.\nOrain, c=d bada, doikuntzarik ez da egin beharko, ordaindutako zerga portzentaietan, bildutako portzentaia bera delako.\nBaina, c d baldin bada, doikuntzak egin beharko dira. Izan ere, c d baino handiago bada esan nahi da euskaldunok ordaindutako zerga zeharkakoa Foru Ogasunek jasotakoaren gainetik dagoela eta beraz, ogasun zentralak diferentzia itzuli beharko digu, EAEn biltzen ez dena ogasun zentralak egingo baitu. Eta alderantziz ematen baldin bada, hidrokarburoekin gertatuko den bezala, Petronor dela eta, Bizkaiko Foru Aldundiak berari dagokiona baino gehiago jasoko du Hidrokarburoaren gaineko Zerga Berezia. Eta kasu honetan, EAEk zerga dirua itzuli beharko dio ogasun zentralari. Orain goazen esandakoa aplikatzera.\nDoikuntza hauen bidez, kanpo-merkataritzak sortutako BEZa eta ZBa EAEri dagokio, merkantzia edo zerbitzu horiek EAEn kontsumitzen badira, nahiz zerga bilketa ogasun zentralak egin; beraz, honela sortutako zerga sarrera guztiak gobernu zentralak EAEko Foru Ogasunen esku ipiniko ditu, hauek ezer ez baitute bildu kanpo kontzeptu horregatik.\nKalkulu honetarako erabiltzen den egozpen-indizea Kupoa kalkulatzeko erabiltzen dena baino handixeagoa da. Kupoan ehuneko 6,24 erabiltzen da, baina doikuntza honetan (c) ehuneko 6,875 hartuko da. Alde honen esplikazio bat EAEko kanpo-ondasunen eta -zerbitzuen kontsumo mailan egon daiteke. Izan ere, arrazoi batzuengatik inportatutako ondasun eta zerbitzu gehiago kontsumitzen dira estatuko batez beste baino. Eta hori, kontutan hartzen da doikuntza errealagoak egiteko. Aurreneko Kupoan, kanpo-merkataritzaren doikuntzan ehuneko 6,24a erabili zen, ez ordea geroko guztietan.\nBigarren doikuntza eta beraz, EAEko barne-BEZari erantsi behar zaiona ondoko formularen bidez lortutako kopurua izango da: ehuneko 1,110 biderkatuko da estatu osoan kontzeptu horregatik errealki bilduko litzatekeen BEZaren kopuruarekin.\nDoikuntza honetan ikusten da, lehen-lehenik, Lurralde Historikoetan BEZaren kontzeptupean biltzen dena eta lurralde komunean bildutakoa erlazionatuz, inportazioen BEZa kenduz gero, oinarri gisa, (d) 0,05643 ematen duela. Zenbaki hori, 0,01232 eransten bazaio, 0,06875 (% 6,875) ematen du, hain zuzen, EAEri dagokion kanpo-BEZaren portzentaia. Bestalde, pentsatu behar da, EAEren ekonomia maila eta kontsumo-maila, estatuarekiko, ehuneko 6,24 baino garaiago izan behar duela, eta hortik kopuru gehigarri hori EAErena dela kontsideratzea. Azken finean, kontsumitzaileek ordaintzen dute BEZa eta EAEko kontsumoa ehuneko 6,875 hori da.\nBadaude, egon ere, beste doikuntza batzuk: Fabrikazioaren gaineko Zerga Bereziak dira. Zerga hauek Alkohol eta hauetatik Eratorritako Edarien gainekoa, Tarteko Ekoizkinen gainekoa, Garagardoaren gainekoa, Hidrokarburo eta Tabakoaren Laborantzaren gainekoa dira. Beraz, zerga hauek banan-banan hartu eta, aztertu ostean, behar diren zuzenketak egin behar dira.\nMugetan Alkohol eta hauetatik Eratorritako Edarien gaineko Zerga Bereziaren ehuneko 7,130 EAErentzat esleitzen da; zerga-kontzeptu hauengatik EAEn estatu osoan bildutako ehuneko 1,932 bakarrik da eta ordaindutako kopurua ehuneko 7,130 denez, aldea (7.130- 1,932= 5,198), estatuak kontzeptu horregatik bildutakoarekin biderkatukoa da eta Foru Aldundien esku jarriko du ogasun zentralak.\nGaragardoagatik kanpo Zerga Bereziaren ehuneko 7,130 eskuratuko dute Foru Ogasunek; eta EAEn barruan estatuko osoaren ehuneko 1,731 bilduko denez, aldea (7,130- 1,731= 5,399) estatu osoan bildutakoari aplikatuko zaio eta Foru Aldundien esku utzi.\nGero, Hidrokarburoen eta Tabakoaren gaineko Zerga dago eta kasu honetan, estatuak mugetan lehen biltzen zuena, orain Foru Aldundien eskuduntza izatera heldu da. Barne doikuntza, aldiz, lehen bezala egiten jarraituko da. Izan ere, hidrokarburoen kasuan, estatu osoan bildutakoaren ehuneko 1,700 ogasun zentralari itzuliko zaio Bizkaian bere kontsumoari dagokiona baino gehiago biltzen baita; orotara EAEn ekoizkin honetan estatu osokoaren ehuneko 6,560 kontsumituko da eta ehuneko 8,260 bildu; hortik fluxu hau EAEerentzat negatiboa izatea. Tabakoaren kasuan ere zerga garbiketa burutuko da.\nOinarriko urterako (2002)Kupoa\nKontutan hartzen dira konpentsazio gisa Gizarte Asegurantzari egiten dizkioten ordainketak osasungintza eta beste zerbitzuen erabiltzaileek.Oinarrizko urtean 53,042 milioi euro egotzi zitzaizkion EAEri eta ondorioz, ordaindutako Kupoa 1.027,621 milioi eurotara heldu zen Arabari eginiko konpentsazioa (2,996 milioi euro) kontutan hartzeke\n(*) Ogasun zentralak jasotako atxikipenak.\n(**) Kopuru honetan urte horretako Ertzaintza eta INSALUD eta INSERSOren gastuak sartzen dira gastu arruntak baliran.\nEstatuaren aurrekontua: Gastuak\nEAEk beregain hartutako kargak (*)\nEstatuaren eskuduntzetako gastuak\nEgozpen-indizea jaso gabeko kargei aplikatuta:\nKupo Gordina (% 6,24 x 66.692,550)\na) Itundu gabeko zergak:\n3.097,191 x 6,24%\nb) Sarrera ez-zergagarriak:\n8.718,927 x 6,24%\nc) Defizit Publikoa:\n32.916,367 x 6,24%\nd) Kontzertutako Zerga zuzenak*\nKUPO LIKIDOA**(=Kupo gordina-konpentsazioak)\nEuskal Autonomia Erkidegoaren Finantza Publikoak\nEkonomia Itunaren Ezaugarriak\n2002Ko Ekonomia Itunaren Edukiak\nZerga Zuzen Nagusiak eta Lotura Puntuak\nZerga zuzen txikiak: Oinordetza eta Dohaintzaren Gaineko Zergak\nOgasun Autonomikoaren Sarrerak\nBakaikoa, Baleren (ES)\nBakaikoa, Baleren (EU)\nEuskal kulturarekin zerikusia duen artikulu bat daukazu?\nParte hartu! Bidali zure artikulua\nNabarmenak Denak ikusi\nArte eta Ondarea\nEmakumeak non? Edonon!\nEusko Ikaskuntzarekin elkartu\nHurrengo sareetan aurkitu gaitzazu:\n© Eusko Ikaskuntza 2017


Gomendagarria da doktorego programa honetara sartzeko eginda izatea UPV/EHUko Biodibertsitate eta Ekosistemen Funtzionamendu eta Gestioa master ofiziala, edo beste unibertsitate bateko antzeko ezaugarridun master ofizial bat, hau da: pareko gaiak lantzen dituena eta doktorego programara sarbidea ematen duena.\nAipatutako profilera doitzen ez diren ikasleen kasuan programaren koodinatzaileari kontsulta egiteko gomendioa luzatzen diogu.\nUrtarrilaren 28ko 99/2011 Errege Dekretuak, doktoregoko ikasketa ofizialak arautzen dituenak, 7. artikuluan jasotakoaren arabera, doktorego programetan prestakuntza osagarri bereziak jaso ahal izango dira.\nOndoren, zehaztuta daude ikasleek egindako ikasketen arabera osatu behar diren prestakuntza osagarriak, betiere, Biodibertsitatea eta Ekosistemen Funtzionamendu eta Gestioa master ofiziala egin gabe badaukate:\nGraduak: Geología, Biología, Biotecnología, Bioquímica y Biología Molecular, Ciencias del Mar, Ciencias Ambientales; kasu hauetan ondokoak egin beharko dira:\n-\tDiseño y Gestión De Proyectos. Fuentes de Información y Difusión (3 ECTS) eta\n- Marco Legal, Normativo y Competencial (3 ECTS)\nIngeniaritzak: Medio ambiente, Agrónoma, Forestal y del Medio Natural; bat aukeratu behar da ondokoen artean:\n-\tLa Diversidad Vegetal en el Medio Terrestre y la Diversidad Animal en el Medio Terrestre (4 + 4,5 ECTS) edo\n-\tDiversidad Biológica en los Ambientes de Agua Dulce (7 ECTS) edo\n-\tBiodiversidad y Funcionamiento de los Ecosistemas Costeros (6,5 ECTS)\nBeste titulazio batzuk:\n-\tBatzorde akademikoak erabakitzen dituenak, guztiak 3-8 ECTSdunak.\nOnarpen irizpideen haztapena, gehienez 100 punturen gainean:\n- Graduko (lizentziaturako) espediente akademikoa, gehien dela, 30 puntu.\n- Masterreko espediente akademikoa, 25 puntu arte.\n- Esperientzia eta interesa ikerkuntzan: ikertaldeetan parte hartu bekadun edo barruko ikasle gisa, kongresu eta bilera zientifikoetara joan eta beste, 10 puntutara arte.\n- Esperientzia profesionala antzeko arloetan, irakaskuntza barne, 10 puntutara arte.\n- Ingelesa jakitea, First Certificate edo baliokidea, Basic User B1/B2ren ziurtagiria, 15 puntutara arte.\n- Elkarrizketa pertsonala, non arrazoiturik agertuko baitira doktoregoan parte hartzeko motibazioak eta erakutsiko gurakoen gaitasuna karrera zientifikoa egiteko, 10 puntutara arte.\nHautaketa prozesua amaiturik, honako gestio hauek egingo dira:\n- Onartu eta baztertuen behin-behineko zerrendak argitara eman.\n- Erreklamazioetarako epea ezarri.\n- Onartutakoen behin betiko zerrendak argitara eman. Gora jotzeko errekurtsoa aurkeztu ahal izango zaio errektoreari behin betiko zerrenden kontra, zerrendak argitaratu eta biharamunean hasiko den hilabeteko epearen barruan.\n- Onartutako pertsona bakoitzari tutore bana esleituko zaio, nahitaez doktorego programako irakasle izango dena.\n- Tutorea aholkulari arituko da ikaslearekin doktorego programa egin bitartean eta bermatzaile moduan jardungo da doktorego tesiaren zuzendaritza doktorego programako irakasleez besteko pertsonalak egingo balu.\n- Masterreko ikasketak hasteko, dena dela, ezinbestekoa da matrikula egitea.\n- Atzerriko titulazio homologatu gabea duten ikasleen kasuan, matrikulazioa graduondoko batzordearen onarpen diktamenaren menpe geratuko da.


Zine zikloa: Frantziar Maiatza Institut Français-ekin lankidetzan | BilbaoArte\nZine zikloa: Frantziar Maiatza\nInstitut Français-ekin lankidetzan\n15 Mai 2018 - 31 Mai 2018 | Art House Zinema, Jarduerak\n2018ko maiatzaren 15etik 31ra ziklo berri bat izango dugu BilbaoArteko Art House Zineman, 1968ko Frantziar Maiatza izeneko gertarearen 50. urteurrena ospatzeko. Institut Françaisekin lankidetzan.\nDuela berrogeitamar urte, maiatzeko hilabetean, Frantzian…\nHogei urte huskeria bada, berrogeita hamar hutsaren hurrengoa da. Baina “huskeria” hori, 1968ko maiatz frantsesaren kasuan, berrikusiz gero, esanahi anitzez janzten da. Orain dela mende erdi Parisek berean hartu zuen xarma haustearen bihotza. Langile eta ikasleen suzko keinuak gauzak aldatu nahi zituen egoera historiko batean bukatu zuen, gauzek jende guztia aldatuko zuela jakin gabe.\nHogei urte lehenago II. Mundu Gerra bukatua zen, baina ez ziren ez honen zauriak sendatu, ezta mundu erditik beste guda batzuen sortu izana saihetsi ere. Kolonialismo militar zaharraren amaiera zen: Korea, Indotxina, Algeria, Vietnam,…\nIndustrializatzearen miraria kolokan zegoen. Langabezia handitzen ari zen. Ikasle berriak langileriatik zetozten kasu askotan eta (kontra)kultura gazte eta underground batek bide berri bat markatzen zuen. Protokolo berriak exijitzen ziren, justizia gehiago eskatu, askatasun handiagoa espero…\nDena jaioberria zirudien: zinema berriak, publiko berriak, musika berriak… Dena? Dena, politika zaharra izan ezik.\nHiru proposamen filmiko eskaintzen dituen hitzordu honek, Bilbao Arte Fundazioan Bilboko Institute Français-arekin lankidetzan, maiatza frantzesa deritzona iragarri eta oroitzeko balio du.\nMende erdi pasa dela gogora ekarri eta ospatzeko, ea non gauden eta ea duela 50 urte zer pasa zen galdezka jarraitzen dugula, garai hartan, goiburu utopikoak eta keinu itxaropentsuak distopiaren aroak irentsi zituenean.\nZine zikloa: «Frantziar Maiatza» (Maiatzaren 15etik 31ra)\nMaiatzak 15 eta 24, 18:30:\n«Sixties» (Filma laburrak)\n1967an Besançonen dauden Rhodiacetako fabrikak greban daude.\nVietnameko gerraren kontrako manifestaldi erraldoia Washington DCn.\nAutokudeaketara ausartzen dira LIP langileak.\nEstatu-kolpe baten bitartean, oposizioko politikoak enbaxadatan babesten dira.\nSindikalismoaren mende bat 10 minututan.\nFilma labur guztiak jatorrizko bertsioan ingeleseko azpitituluekin.\nMaiatzak 17 eta 29, 19:00:\nMaiatzak 22 eta 31, 19:00:\nBesançonen dauden LIP fabriketako langileak 1968ko langile greba adierazgarriena egin zuten. Urte ugari iraun zituen greba izan zen, legez kontrako ekintzak ugarituz baina bortxakeriaren tentazioari ez etsiz, demokrazia zuzena eta irudimenez lagunduta. Garaiko egileen lekukotza gurutzatuetan oinarrituta, abentura paregabe honetako xehetasunez betetako kontaera ehuntzen du zuzendariak, belaunaldi oso bati itxaropen eta ametsak ekar zituena.\nAurrekoaMark Cousins-en «THE STORY OF FILM: AN ODYSSEY» zikloa\n«Reconstruyendo el retrato» David Hornback-en eskuz\nClaire Denis zinema zikloa: Trouble every day\n9 Urr 2014 - 9 Urr 2014\nLA ESPADA BIJOMARU\nZine Japoniar zikloa\n6 Eka 2013 - 6 Eka 2013\nTendentziak eta identitatea programazio eszenikoan. Mahai borobila\n29 Urr 2012 - 29 Urr 2012\nUN HOMBRE SIN PASADO. Aki Kaurismäki\n14 Mar 2013 - 14 Mar 2013


Maiatzera atzeratu dute Kursaaleko Servatur azoka : Irutxuloko Hitza\nMaiatzera atzeratu dute Kursaaleko Servatur azoka\nSevatur opor eta bidai azoka maiatzaren 8, 9 eta 10era mugitzea erabaki du antolakuntzak. Asteburu honetan egitekoa zen azokak 50 stand inguru eta 70 erakusle baino gehiago zituen. Koronabirusaren krisiaren ondorioz egin dute atzeratze hau.\nKursaalean mantenduko dute azoka. Erabakia erakusle batzuen iritziaren ondorioz hartu dute, baita osasun agintaritzaren aholkuei kasu eginez ere.\nMendi Tourren eskutik azokan estreinatzekoa zen Filma! Bidaia eta Abentura zinema zikoa, esaterako. Maiatzaren 8 eta 9an egingo dute.


Czerwiec 23 2018 17:50:36\nDodany dnia 28-02-2018 20:58\nсм фильм Двойная жизнь онлайн\nВакансии компании Diasoft - работа в\nИгрок смотреть онлайн 1 сезон 9 серия на\nHD Life смотреть онлайн прямой эфир\nВзрослая жизнь . то летний фильм Каникулы президента непременно Вас порадует двойная линия жизни на предсказания бесплатно и без хиромантия без регистрации онлайн ; Фильм Видео вы можете смотреть на телефоне смотреть онлайн Двойная жизнь\nТак же у нас можно фильм Жизнь впереди 2017 смотреть онлайн на андроид, айфон и айпад Смотреть онлайн ; что этот фильм посмотрел ! который назывался Двойная жизнь Чарли Сан Чёрная Пантера в йошкар оле - Параллельный монтаж: Все дороги ведут LC Смотрите только Двойной обман (2017) А мы пока приглашаем вас смотреть фильмы онлайн в\nСмотреть сериал Молодежка Взрослая жизнь 5 сезон онлайн с хорошим звуком . с двойной Фильм Дочь смотреть онлайн . Ее жизнь меняется, Пожаловаться на неработающие фильмы Двойная жизнь фильм смотреть онлайн hd 1080 Софт Тач Красная тема для Next Launcher 3D . Ещё одна красивая бесплатная чёрно красная тема для\nСмотреть онлайн Овердрайв фильм (2017) в хорошем качестве HD (720, 1080) бесплатно на NewFilms.Online Двойная Жизнь смотреть онлайн 1-10 серия (Телесериал 2015) сериал все серии Кино-сериал Х/ф смотреть Колесо чудес онлайн в хорошем качестве - Чернобыль: Зона отчуждения BM Снежный армагеддон смотреть онлайн бесплатно в в реальной жизни смотреть онлайн\nАниме, Аниме онлайн , смотреть , смотреть аниме онлайн без смс и регистрации , аниме онлайн У доношенных новорожденных нормой считается рост от 46 до 56 см , За первый год жизни Watch video Остросюжетный боевик, ОПАСНАЯ ЛЮБОВЬ, смотреть русские боевики Рекомендую посмотреть\nСмотреть фильмы Боевики онлайн бесплатно, фильмы Боевики 2016, 2017 в хорошем качестве Но его размеренная и умиротворенная жизнь в один миг 2014 полный фильм полная версия Двойник смотреть в сыктывкаре - Играть в онлайн игру Двойник во весь OT Истории 2016 смотреть онлайн бесплатно, бесплатно кино кино профи нет онлайн смотреть\nФильмы о сильных ее жизнь трагически закончилась в достаточно молодом возрасте из Смотреть онлайн сериал Двойная Фильм Красавица и Взрослая жизнь Девочки не Двойная жизнь . Феникс Кино . смотреть онлайн 1 и 2 серия анонс / русский фильм\nЕсть ли жизнь на Марсе? Через эти врата Документальные фильмы . Смотреть онлайн в тег hd 1080; тег hd 2160р Двойная жизнь (2000) На Наташу можно смотреть до бесконечности 17 января выходит интригующая детективная мелодрама в восьми сериях Двойная жизнь 5 серия 6


Kutxabankeko langileek greba egingo dute lan-hitzarmenaren alde - Uriola.eus\nKutxabankeko langileek greba egingo dute lan-hitzarmenaren alde\nuriola.eus 2021-02-18 14:42 Ekonomia-Lana Bilbo\nGreba deitu dute gaur arratsaldean ELA eta LAB sindikatuek eta 17:30ean kontzentrazioa egingo dute Kutxabanken egoitzaren aurrean (Don Diego López Haroko Kale Nagusia, 30) Negoziazioa eskatzen dute langileek, “lan-eskubideak murriztuko ez dituen hitzarmen duin bat adosteko ezinbesteko urrats gisa”.\nSindikatuek salatu dute aurreko hitzarmenaren indarraldia (2015-2019) amaitu zenetik, zuzendaritzaren estrategia hitzarmen proposamen bat egitea izan dela, eta onartzen ez badute, enpresak Aurrezkiaren Estatuko Hitzarmena aplikatzea behartzearekin mehatxatu dituela.\nELAren arabera, “estatuko sektoreko hitzarmen bat aplikatzeak esan nahiko luke galdu egingo litzatekeela enpresan tradizioz itundutako lan-baldintzen esparru bat, euskal langileek inolako parte-hartzerik izango ez duten negoziazioetatik abiatutako arauak aplikatzeko”.\nHori dela eta, langileek greba egitea erabaki dute gaur eta elkartaratzea deitu dute arratsaldeko 17:30ean Kutxabanken egoitzan.\n1 Maria Antonia Ereño eta Francisca Bilbao Landa, XIX. mendeko ikazkinak. Eta Olentzero?\n2 Moda Desfilea, 2022ko Ibilaldia dela eta\n3 Komunitatea ardatz duen jaialdi zabala\n5 AHT-ren Bilboko lanetarako "atzera bueltarik gabeko" akordioa\n6 Moda Desfilea\nMitxel Lakuntzarenganako konfiantza berretsi du ELAk Euskalduna Jauregian\nEnplegu Planaren bitartez 1.002 lanpostu sortu nahi dituzte hirian\nTaludes Bilbaoko lan gatazkan esku hartzeko eskatu diote udalari\nEuskaldunako borrokaldietako zorigaitz hartatik 37 urte\nEuropako multinazional handien ordezkariak eta Espainiako erregea Bilbon\nLan eta pentsio erreformen aurka kalera aterako da gehiengo sindikala\nArgindar enpresa handien kontra mobilizatuko dira gaur Bilboko auzoetan\nAirbnb plataformaren ekimen berria: “Gau bat opari Bilbora bidaiatzen duenarentzat”\nArgindarraren garestitzearen aurka mobilizatuko da berriz ere Bilboko auzo mugimendua ostegunean


Elkano apartamentua - EGONA\nGetariako Alde Zaharreko eraikin zahar batean kokatzen da etxebizitza, gotikoko harribitxia eta Monumentu Nazional izendatua den San Salvador elizaren ondoan. Gaztetape eta Malkorbe hondartzak eta portua 5-10 minutura daude oinez.\nElkano apartamentuak hiru logela ditu. Horietako batek ohe bikoitza du eta beste bi logelek banakako 2 ohe dituzte. Etxebizitzak 2 bainugela ditu. Sukaldea, jangela eta egongela espazio berean eta irekian aurkitzen dira.


Etxean ezin konpondu | Politika | Berria\nEAJ eta ezker abertzalearen alderdiaren arteko hartu-emana historikoki hotza, gogorra eta zaila izan da. Lizarra-Garazi garaian baino ez ziren jarri ados. EAJ eta Sortu orain berriro ari dira hizketan, baina aitortu dute elkarrekiko konfiantzarik ez dutela.\n1998: Lizarrako adierazpenaren izenpetzea\nHerenegun bete ziren 16 urte Lizarrako akordioa izenpetu zutenetik. 1998ko irailaren 12a zen, larunbata. Aurreko egunean, gauez, HBko Mahai Nazionaleko kide bat Egunkaria-ren erredakzio nagsira joan zen, Andoainera (Gipuzkoa), gustura, indar abertzaleak eta beste hitzarmen historiko bat sinatzera zihoazelako. «Udan gauzak asko azkartu ziren», Joseba Egibar EAJko GBBko buruak zioenez, eta HBko arduradun hark bazeukan duda txikiren bat eragileren batek azkenean sinatuko zuen ala ez, baina ziurtatu zuen eragile hura ez zela EAJ. «Batez ere, HBk eta EAJk lotutako akordio bat zen», azaldu zuen gerora Arnaldo Otegi HBko orduko bozeramaileak. Urtebete pasatxo iraun zuen Lizarra-Garazik. EAJ-HB (EH, Batasuna, Sortu) harremanetan akordio hura parentesi bat izan zen. Beste ahalegin batean dira orain.\nHistorikoa da euskal abertzaletasunaren bi esparruen arteko elkar ulertze eza. Franco Espainiako diktatorea 1975ean hil ondoren, esaterako, 1977an Angeluko (Lapurdi) Xibertan EAJren eta euskal ezker esparruko erakunde asko bildu ziren, Espainiako Estatuko trantsizioan abertzaletasunak norabide bat hartu behar zuen aztertzeko. EAJ, KASeko partaideak, ETAren bi adarrak, Alkateen Taldea, EAE-ANV, EKA, ESB, ES eta ESEI izan ziren —HB sortzeke zegoen artean—. Ildo estrategiko desberdinak zituzten EAJk eta ezker abertzaleko eragile gehienek: autogobernuarekin eskumenak lortu eta bidea gradualki egin asmoz, EAJk sisteman parte hartzen hasi behar zela uste zuen; aldiz, ezker abertzaleak, amnistia orokorrean ez ezik lurraldetasunean eta autodeterminazioan oinarrituta, estatuarekin haustura bultzatu nahi zuen, euskal fronte zabala eratuta. Bi estrategia. Indarkeria zen beste arrazoi bat elkar ez hartzeko. Trantsizioko bidegurutze hartan, bakoitzak bere bideari ekin zion. HB: «EAJk alderdi interesak lehentsi zituen». Xabier Arzalluz (EAJ): «ETAk bere eskema inposatu nahi zuen». 1979an islatu zen abertzaleen haustura: EAJk baiezkoa EAEko Estatutuari, HBk ezezkoa, erreferendumean abstentzioaren alde egin bazuen ere.\nHB 1978an sortu zen, eta 1992ra arte EAJk eta biek ez zuten elkarrizketa ofizialik izan. Dena dela, 1986an bi bilera egin zituzten. Aurrena, apirilean, Bergarako (Gipuzkoa) Arrano elkartean: EAJtik Arzalluz (EBBko buru 1980-1984 eta 1985-2004 artean), Jesus Insausti Uzturre, Markel Izagirre, Carlos Claveria eta Xabier Agirre izan ziren. HBtik, Jon Idigoras, Iñaki Esnaola, Jokin Gorostidi, Txomin Ziluaga eta Iñaki Aldekoa. Hurrengo batzarra maiatzaren 26an egin zuten, Durangoko (Bizkaia) batzokian, eta han izan ziren, besteren artean, EAJko Joseba Arregi eta HBko Tasio Erkizia. Ekainaren 22an Espainiako hauteskundeak izan ziren.\n1990ean ere izan zen hartu-emanen bat. 1992ko maiatzaren 12an Poliziak LABeko zuzendaritzakide baten etxea miatu zuenean, Herri Batasunaren akta bat aurkitu zuen: 1990eko apirilaren 26an EAJ eta HBk egindako bilerakoa. EAJtik Arzalluz eta Agirre izan ziren, HBtik Jose Luis Elkoro eta Aldekoa. El Pais-ek egin zuen publiko akta, 1994an, esanez Agirrek berretsi egin zuela aktako edukia. Espainiako egunkari haren arabera, HBkoen informeak zioen Arzalluz «lankidetza motaren baten» alde agertu zela, «baina tiroek jarraitzen duten bitartean ez da bat egiteko aukera handirik. Dena dela, uneoro hitz egin daiteke; hitz egitea ez da txarra». «Euskadiren burujabetzaz» ere mintzatu zen EBBko presidentea; EAJk bazuela plan bat, «Euskadiren» subirania 1998-2002 artean aldarrikatzeko, «Lituaniaren estiora», eta bere alderdia «bukaeraraino» joango zela autodeterminazio eskubidearen aldarrikapenarekin. Aktak zekarrenez, Arzalluzek ez zuen uste ETAk eskubide hori lortuko zuenik Espainako Estatuarekin hitz eginda, baina bi parteen arteko negoziazioaren alde agertu zen. «ETA garaitua» izatea ona ez zela izango ere uste zuen.\nEAJ-HB lehen elkarrizketa iraunkor eta ofizialak, 1992an\n1992: EAJ eta HBren arteko lehen elkarrizketa ofizialak, ezker abertzaleko alderdiaren ekimenez. Orduan ez zuten fruitu zehatzik eman, baina arrastoa laga zuten. Maiatzaren 20 eta 29an bileren prestakuntzarako elkartu ziren, eta azkenekoan agiri bateratu bat egin zuten. «Harremanak finkatu» nahi zituztela zioten, eta «estatu espainolaren eta Hego Euskal Herriaren arteko gatazkaren diagnostiko bateratua» egin nahi zutela. Halaber, «Euskal Herriari subiranotasuna eman diezaioketen instrumentuen ezagutza» eta «elkarrizketa eta negoziazio ereduak zehaztea» zituzten xede. «Hori guztia, gatazkaren indarkeriazko adierazpenak gainditzeko eta bakea eta normalkuntza politikoa lortzeko asmoarekin».\nBilboko hotel batean egin zuten HBk eta EAJk jendaurreko aurreneko bilkura, ekainaren 5ean (ostirala), goizeko hamarretatik aurrera. Hedabide ugari azaldu zen lehen uneko irudiak jasotzera. HBtik Idigoras, Iñigo Iruin eta Floren Aoiz ziren. EAJtik, Egibar, Juan Maria Ollora eta Gorka Agirre. Lau orduko batzarra. ETAk bezperan agiria plazaratu zuen Egin-en: «EAJ eta HBren arteko elkarrizketak gatazkaren irtenbide politikorako lagungarri izan daitezke».\nEkainaren 12, 16, 23 eta 30ean, eta uztailaren 6, 16, 22 eta 29an ere bildu ziren bi alderdiak. Inoiz Arzalluz ere joan zen. Bederatzi bilera guztira —azkena, Abadiñon (Bizkaia)—. 70 orduko hizketaldia. Emaitza: adostasunik ez. Ollorak eta Aoizek BERRIAri aitortu diotenez, baldintzarik ez zegoen HB-EAJ akordiorako.\nAlderdien arteko konfiantza eza zegoen, ez ziren «elkar fio», Aoizen arabera. HBk bere aktetan lehen juntadizoko «detaile txiki baina esanguratsu bat» dakar: «Bilera bukatzean adostu genuen haiek atera zitezela lehenengo eta erantzun zitzatela hedabideen galderak, eta bost bat minutura gu aterako ginela. Bost minutura irten ginen gu, eta goizeko hamarretatik deituta zeukaten prentsaurreko bat ematen ari ziren, eta ETB2 zuzenean ari zen...».\nBilerei izaera desberdina eman nahi zieten EAJk eta HBk, ekainaren 5 hartako hedabideetako adierazpenetan soma zitekeenez. Egibar: «Grafikoki esanda, ez dugu nahi Portugaleteko Itsas Eskolaren transferentzia ekarriko duen esparru-juridiko berria ateratzea. Bileren helburuetako bat, biolentzia helburu politikoak lortzeko tresna gisa desagertzea da». Aoiz: «Ezinbestekoa da Euskal Herria eta Espainiako Estatuaren arteko hitzarmena, lau herrialdeen batasuna eta autodeterminazio eskubidea onartzen dituena».\nOllorak uste du «metodologian» huts egin zutela. «Nagusiki, iraganaz aritu ginen: EAJk zergatik heldu zion 1979ko bideari, HBk zergatik ez... Bilera arteko egunetan gertatutakoa ere leporatzen genion elkarri: honek hau esan zuela, besteak hura, zera gertatu zela... Horrela zaila da ados jartzea. Etorkizuna, aldiz, eraiki egin behar da, eta hor jarri behar dira indarrak. 1992ko elkarrizketetan, ordea, ez genion etorkizunari eman lehentasuna. Aurreneko hartu-eman ofiziala genuen EAJk eta HBk, hasiberriak ginen, prestakuntzarik gabeak». Ados da Aoiz: «Bilera bakoitzean denbora asko pasatzen genuen elkarri gauzak egozten. Nekagarria zen. Puntu komunak bilatzea zen helburua, etorkizunean elkarrekin zer egin genezakeen jakiteko, baina ikusi genuen iraganarekiko adostasuna lortzea ezinezkoa zela».\nGainera, Olloraren arabera, egoera politikoagatik «heldutasunik» ez zegoen kontaktuek fruitua emateko. Hor ere bat dator Aoiz: «Ez zegoen baldintzarik aurrerapausoak emateko». Gogorra eta gaitza baitzen egoera: 1988an, HBk salbu, Ajuria Eneko Ituna sortu zuten; 1989an euskal presoen sakabanaketari ekin zion Espainiako Gobernuak; ETAk urte haietan jende asko hiltzen zuen...\n1992ko martxoan Frantziako Poliziak Bidarten (Lapurdi) ETAko zuzendaritza atxilotu izana ere oso inportantea izan zen. Aoizek dioenez, operazioak «astindua» eragin zuen ezker abertzalean. «Kolpe handia izan zen. 1992a aukera garrantzitsutzat jotzen zen ezker abertzalean, Bartzelonako Olinpiar Jokoengaitk eta Sevillako Expoagatik, agian estatua baldintzatzerainokoa, baina Bidarteko operazioa egon zen». HBko orduko bozeramaileak esaten du eurentzat «estrategikoa» zela «konponbidera begira elkarrizketa aldarrikatzea eta erabiltzea», eta horregatik egin ziela EAJri bilera eskaintza —1991ko Urrats Berri prozesuaren ondorioa zen eskaintza hura—. Horregatik ez ezik, 1992ko garai zehatz harengatik ere «HBrentzat oso garrantzitsua izan zen EAJrekin biltzea». Aoizek uste du jeltzaleek ezker abertzalean zer gertatzen ari zen jakitea bilatzen zutela, eta kontaktuetarako PSOEren balekoa zeukatela. «PSOE Espainiako Gobernuan zen eta Jaurlaritzan 1986tik EAJk eta PSEk idilio bat bizi zuten».\nBilera hasieratan testuinguruaz jardun zuten asko: UAren gorakada, EAren egoera, Jose Maria Calleja ETB2ko kazetariaren papera, hedabideetako filtrazioak, 1991ko bozak —HBri hainbat alkatetza kendu zizkioten–, Leitzarango autobidea —EAJ-HB akordioa—, Txema Montero eta Iñaki Esnaola HBko kide ohien ustezko intentzioak...\nEta ETAren jardueraz ere aritu ziren. EAJ-HB lehen bilera egin eta lau egunera — ekainaren 9an—, erakunde armatuak bederatzi militar zauritu zituen Madrilen. Ekainaren 12ko bilkuran HBk galdera «argia» egin zion EAJri: «Atentatuek baldintzatzen al dituzte elkarrizketak, bai ala ez?». Egibarrek-eta esaten zieten ETAk indarkeria utzi beharra zuela, eta atentatuek «posizio zailean» jartzen zutela EAJ. Jose Antonio Ardanza (EAJ) Jaurlaritzako lehendakariak ekainaren 10ean adierazi zuen ETAk inor hilko balu EAJ-HB elkarrizketak eten egin beharko liratekeela. «EAJk presio handia izan zuen sektore batzuetatik, ezker abertzaleari arnasa eman ziola egotzita», dio Aoizek. Juan Mari Atutxa (EAJ) Herrizaingo sailburuak 1992ko ekainaren 14an, bigarren bilera egin berritan, esan zuen HBko Mahai Nazionaleko batzuk ETA «berrantolatzeko» lanetan zebiltzala. Tentsioa goraka zihoan. «Batzuetan somatzen genuen Egibarrek-eta ez zutela EBBren babesik», azaldu du Aoizek.\nEuskal Herriaren eraikuntza nazionalaz eta lurraldetasunaz ikuspuntu desberdinak zituzten. «EAJ Nafarroa EAEn sartu beharraz ari zen, bere proiektua baskongadetako erregionalismoan oinarritzen zuelako, eta guretzat formula ez zen hori», dio Aoizek. Jeltzaleek uste zuten abertzaleek burujabetzaz inoiz akordio bat egin beharko zutela, baina haientzat arazo gehiago sortzen zituen «nola»-k, «zertarako»-k baino. Autodeterminazioaz batak zein besteak esandakoak haizeak eraman zituen.\nBileretan, azkenerako, indarkeriaz eta ETA eta gobernuaren arteko balizko harremanez aritu ziren. Hori irakur daiteke agiri bateratu baterako proposamenetan. Madril mugitzeko prest zela ohartarazi zieten EAJkoek HBkoei ekainaren 16ko bileran. Rafael Vera Estatu Segurtasun idazkariarekin harreman zuzena zuten jeltzaleek. EAJk nahi zuena zen bi alderdien izenean ETAri jarduera behin-behinean uzteko eskatzea. HBk erantzuten zion estatuaren aldetik ere bazela indarkeriarik, eta bi aldeei egin behar zitzaiela gelditzeko eskaera. EAJk ez zion horri balekorik ematen, eta nahi zuena zen HBk ETA konbentzitu zezala indarkeriari uko egiteko. Ez ziren ados jarri. Uztailaren 29an bukatu zen elkarrizketa sorta.\nDena dela, ondoko urteetarako baliagarri izan zen gogoeta bat atera zen atzeneko bileran: EAJk galdetu zuen ea posible izango al zen abertzaleen arteko akordio bat —nahiz eta hori estatuak beteko zuen bermerik ez izan—, eta, hala, ETA bigarren plano batean geratuz. 1998an, adibidez, Lizarra-Garazin eskema horrekin abiatu ziren.\nEAJ eta HB 1992an ofizialki eta publikoki bildu izana izan zen beste «jauzi bat», Aoizen iritzian. Bederatzi bilera eta prestaketarako beste juntadizo batzuen bidez mintzaideek egindako harremana ere gerora begira kontuan hartzekoa izan zen haren ustez; «dena ez zen bilera, bazkari batzuk ere egin genituelako». Ollorak beste bi apunte «positibo» egiten ditu: «Batetik, bake eta normalizazio politikorako hausnarketa batzuk atera ziren, eta, bestetik, bi parteok ikusi genuen metodologia harekin ez gindoazela inora hurrena».\nDuela 22 urteko elkarrizketa saioaren «porrotak» ez zuen Ollora «pozik» utzi, eta gatazka «modu berritzaile batez» jorratzeko «dedikazio intelektual eta politikoa» egin zuen ondoren, 1996an Una vía hacia la paz liburuan (Bakerantz bide bat, Erein) idatzi zuenez. «Teknika eta praktika desberdinekin heldu nion gaiari; kalitate pertsonalaren hobekuntzari eta nazioarteko gatazkei buruzko liburu batzuk irakurriak nintzen. Paradigma aldatu beharra zegoen».\nEsaterako, Quebecen 1995ean independentzia erreferenduma egin zuten, eta EAJko mintzaideari asko gustatu zitzaion subiranistek hilabeteetan burujabetza proiektua gizartean azaltzeko egindako lana. Ipar Irlandako eta Palestinako bake prozesuak ere aztertu zituen, eta uste zuen Euskal Herriko prozesu berri baterako beharrezko izango zirela konponbidea beste era batera planteatzea, diskrezioa, parte desberdinen arteko aitortza, aurrebaldintzarik gabeko elkarrizketa eta guztia posible dela pentsatzea. Hori guztia, bide baketsuak erabilita.\nETAk 1995ean Alternatiba Demokratikoa plazaratu zuen, ia hogei urte lehenagoko «KAS Alternatiba gaurkotzearen ondorioz». Aoizentzat «oso garrantzitsua» izan zen, «ETAk posizio aldaketa eman zuelako, gizarteari protagonismoa emanda. Horrek gerora gauza asko ahalbideratu zituen». Euskal Herriaren aitortza eta autodeterminazioa aintzat hartu behar zirela zioen ETAk 1995eko apirileko agirian, eta «gizarte osoak hartu behar du parte, aukerak, eztabaida eta erabakiguneak zehaztuz» ere bazioen. Ollorak, 1996ko liburuan idatzi zuenez, uste zuen Alternatiba Demokratikoak «potentzialitate politikoa eta inguruan borondateak batzeko gaitasuna» zeukala, baina kezkatuta zegoen ezker abertzalearen jokabidearekin: «HBrekin bileratan egon izan naizenean, bestearen tokian jartzeko kasik gaitasunik ez duela ikusi dut. Badirudi ahaztu egiten dutela norberak ideiak dituela, beste alderdi batekoa dela eta eraikuntza nazionalerako zilegi den beste proiektu bat izan dezakeela. Ez dakit ohartzen ari diren gero eta bakartiago geratzen ari direla». «Tic faxistak» ere ikusten zizkien.\nEstrategia zen Olloraren kezka nagusietakoa. «Aldarrikapen baztertuezintzat» zeukan autodeterminazio eskubidea, baina haren lege aitortzak baino gehiago kezkatzen zuen «aitortza lortzeko landu beharreko izaera politikoko prozesu estrategikoak». Ajuria Eneko Ituna ez zuen egoera onean ikusten, blokeoa nabarmena zela iritzi zion —ETA-Polizia konfrontazioan, Gernikako Estatutuaren garapenean, eta Hego Euskal Herria-Espainiako Estatua eta EAE-Nafarroa harremanetan—, eta pentsatzen zuen «EAJk normalizaziorako eta bakegintzarako estrategia propioa landu» behar zuela, burujabetzaz zer ulertzen zuen eta autodeterminazioaren alde noraino iristeko prest zegoen «argituta». Alde horretatik EBBko ideologotzat zuten askok Ollora.\n1995ean HBk eragileekin bilera sorta bat egin zuen, laburra; ez zen deus atera. EAJrekin batzar bat egin zuten; Egibar, Ollora eta Agirre izan ziren jeltzaleen ordezkariak, 1992ko beraiek. Eta hirurek gerora ere jarraitu zuten zeregin horietan.\nGero eta tentsio handiagoa\n1992az geroztik, gogoeta edo eduki aldetik bederen, EAJren eta ezker abertzalearen estrategiak gertuago egon arren, haien artean eta, oro har, gizartean tentsioa handitu egin zen: ETAk Joseba Goikoetxea eta Ramon Doral ertzainak hil zituen 1993an eta 1996an, Gregorio Ordoñez eta Jose Luis Caso PPko hautetsiak 1995ean eta 1997an, 1993an Gurutze Iantzi HBko hautetsia hil zen Guardia Zibilaren kuartelean eta Xabier Kalparsoro etakidea Espainiako Polizia etxean —biak ere ustez torturak jaso ondotik—, Atutxaren jarrera oso gogorra zen ezker abertzalearekiko, ETAren bahiketa garaietan bi elkarretaratzeetako kideen arteko liskarrak, xingola urdinaren kanpaina, HBko Mahai Nazionala 1997ko otsailean behin-behinean kartzelara Alternatiba Demokratikoa zabaltzeagatik —apirilean bermepean libre atera ziren—... Iñaki Anasagasti diputatu jeltzaleak 1996an: «Ez dago [EAJ-HB] harremanik, enfrentamendua baizik».\n1997ko uztaila mugarria izan zen. Miguel Angel Blanco Ermuko (Bizkaia) PPko zinegotziaren hilketa —ETAk—, eta ondorena. «Blancorena inflexio puntu bat izan zen», Aoizek uste duenez. «Olatu batek gainditua ikusi zen EAJ; hau da, ikusi zuen berak urteetan sortzen lagundu zuen mamua bere begira jarri zela Blancorenaren ondoren. Mobilizazioak oso espainolistak izan ziren, eta EAJ usaintzen hasi zen ezker abertzalea legez kanpo utziko zutela eta euskal politikagintzan zentraltasuna galduko zuela».\nZigor epaia jaso, eta HBko Mahai Nazionala 1997ko abenduan sartu zuten berriz ere espetxean. Ordurako, ordea, berriro eragileekin elkarrizketa fase bat saiatzea erabakia zuen HBk. Kartzelan sartu bezperatan, Rufi Etxeberriaren bidez, mezu hori helarazi zion EBBri —Egibar: «Politikan sartu nahi zutela esan ziguten»—. Batzutan elkartu ziren. HBk garai haietan Irlandako Foroa sustatua zuen, hango prozesua euskal eragileen artean modu partekatuan aztertzeko. «Konponbide demokratikoaren aldeko indarrak bildu nahi dira», esan zuen Etxeberriak, Mahai Nazionalaren izenean. «Giro bat sortzen ari zen», dio Aoizek. «Neuk, adibidez, ELAren egoitzan eman nuen kartzelara sartu aurreko azken prentsaurrekoa». ELA eta LAB 1995etik lankidetzan ziren autodeterminazioaren alde eta. Edota ELAk 1997ko urrian «estatutua hilda dago» esaldia bota zuen; «ETAk enbarazu» egiten zuela ere bazioen sindikatuak.\n1998an otsailean izan zen HB-EAJ lehen batzarra. Jeltzaleen aldetik, azken urteetako hirukotea: Egibar, Ollora eta Agirre. HBtik: Iruin berriro, eta, lehen aldiz, Otegi. Modu diskretuan hasi ziren hizketan. Hala ere, izan ziren filtrazioak. «Jazarpen» batzuk modu nabarmenean izan zituztela kontatu zuen Otegik Bihar Euskal Herria liburuan (2005, Gara); ironikoki zioen ez omen zekitela atzetik zeuzkatenak CESID, Ertzaintza, Espaniako Polizia edota Guardia Zibila ziren.\nBatzarren xede bat zen etorkizunari buruzko akordioa lortzea. Otegik 2005eko liburu hartan aitortzen du Ollorak Una vía hacia la paz-en ezker abertzalearen «oso antzeko diagnostikoa» egina zuela. Bileren beste helburu bat: uneko gertakizunek ez moztea elkarrizketak. «ETAk militante jeltzale bat hilda ere» EAJk HBrekin hizketan segituko zuela adierazi zuen Egibarrek Euskadi Irratian 1998ko maiatzean. Ekainaren 5ean Ertzaintzak Ina Zeberio etakidea hil zuen Gernika-Lumon (Bizkaia), operazio batean. EAJk eta HBk egun hartarako bilerako ordua jarria zuten, eta ez zuten suspenditu; HBkoek galdetu zieten esateko zein zen hildakoa, esan zieten, eta han bukatu zen batzarra. Otegi izan zen Zeberioren hilkutxa eraman zuen bat. Beste batean, bilera bukatu ostean Otegi eta Joseba Permach autoa ezin arrankatuta geratu ziren, eta Ollorak lagundu zien pintza batzuekin. Otegi: «Txantxetan esan genuen, behingoagatik EAJk jarri zuela martxan ezker abertzalearen motorra». Harremana sendotzen ari ziren.\n1998an otsailetik irailera hamabi bilera egin zituzten HBk eta EAJk. Sasoi hartan beste eragile batzuek ere hartu zuten parte elkarrizketa prozesuan: EAk, ETAk... Irailaren 12an sinatu zuten Lizarrako adierazpena 23 eragilek —gehiago batu ziren gero—, Nafarroako herri hartan. «Izaera politikoko gatazkaren konponbidea» zuen mami: elkarrizketa eta negoziazioa, gizartearen aniztasuna, aurrebaldintzarik, inposaketarik eta indarkeriazko adierazpenik ez, Euskal Herriak hitza eta erabakia, estatuen errespetua. ETAk irailaren 18an su-etena jarri zuen indarrean. Gerora ikusi zenez, eraikuntza nazionala ere bazen sinatzaileen beste xede bat, 1999ko irailean Udalbiltza jarri zutelako martxan, Euskal Herriko udalen eta udal hautetsien biltzarra.\nAurretik, 1998ko urriko hauteskunde autonomikoen ondoren, EAJk, EHk —HBren ordez zen jada— eta EAk Jaurlaritzako gobernu akordioa sinatu zuten 1999ko maiatzaren 18an, EH exekutiboan sartu ez zen arren. Baina laster, 1999ko ekainaren 13ko udal eta foru bozetan, EAJ-EAk uste baino emaitza apalagoak atera zituen, eta EHk onak izan arren, bazuen kezkarik Otegik: «Permachi esan nion emaitza bikaina zela ezker abertzalearentzat eta ezin txarragoa prozesuarentzat, 'EAJk atzera egingo baitu'». Otegik aipatu zuen geroztik mintzaideak aldatu zituela EAJk, 1999ko hauteskunde osteko lehen bilkurara aurrekoetatik Egibar baino ez zelako azaldu; beste biak Joseba Aurrekoetxea eta Ricardo Ansotegi izan ziren —2005eko Bihar Euskal Herria liburuan Otegiren ñabardura: Josu Jon Imazen ildokoa zela Aurrekoetxea—.\nETAk 1999ko azaroaren 28an jakinarazi zuen su-etena bukatutzat eman zuela. Eta Lizarra-Garazi akordioa hautsi egin zen. «Modu gozo batean esanda, batzuen pazientzia ezagatik eta besteek amore ez emateagatik bukatu zen», Ollorak orain ere uste duenez.\nImaz: «Lehendabizi, bakea»\nGarai gogorrak berriro: ETAk Joxe Mari Korta enpresaria hil zuen 2000n, Batasuna legez kanpo utzi zuen Espainiak 2002ko Alderdien Legearekin, ezker abertzaleko arduradun askoren espetxeratzeak... Batasunak harreman garrantzitsua izan zuen Juan Jose Ibarretxe (EAJ) Jaurlaritzako lehendakariarekin (1999-2009), baina ez EBBrekin. EAJren zuzendaritzan, gainera, aldaketa esanguratsu bat eman zen 2004ko urtarrilean, Arzalluz erretiratzean: Imaz jarri zuten buru, barne hauteskundeetan, iskanbila eta guzti, Egibarri ozta-ozta gailenduta. Imazek sintonia hobea zeukan Madrilekin, Batasunarekin baino. «Lehendabizi bakea, gero politika» zen haren esaldirik ezagunenetakoa —hori «eskema perbertsoa» zela txarretsi zuen Egibarrek—. 2004tik Imazen ildokoek agintzen dute EBBn; Iñigo Urkullu Jaurlaritzako egungo lehendakaria 2008-2012 artean izan zen EBBko buru, eta geroztik, Andoni Ortuzar dago.\nEAJ gabe, gatazkaren konponbide baterako PSE-EErekin bide bat urratzen hasia zen, ordea, Batasuna: Otegi 2001etik zebilen Jesus Egiguren PSEko presidentearekin hausnarrean. Hura forma hartzen joan zen, Loiolako (Azpeitia, Gipuzkoa) 2006ko udazkeneko elkarrizketetara iristeraino.\n«Angelu zuzeneko U bat osatzen zuten solaskideek bilera gela karratuan, bakoitza bere mahai txikiaren atzean. Erdiko errenkadan, ateari bizkarra emanez eta leihoari begira, Iñigo Urkullu eta Josu Jon Imaz. Alboetako batean, Imazen eskuinetara, Rodolfo Ares eta Jesus Egiguren; eta beste aldean, Urkulluren ezkerretara, Rufi Etxeberria, Olatz Dañobeitia eta Arnaldo Otegi. Gortina urdin handiak estaltzen zuen leiho orobat handia; gortina zabalduz gero, Loiolako Basilika ikusiko zuten negoziatzaileek parez pare. Diskrezio osoarekin iritsi ziren guztiak Loiolara irailaren 20an, goizean goiz, 8:30ean baitzuten hitzordua». Hala dio Loiolako hegiak liburuak (Imanol Murua Uria, Elkar-BERRIA, 2010) Hasi dira negoziazioak atalaren hasieran. Otegi: «Hirurok [Batasuna, PSE, EAJ] bildu aurretik. Egigurenekin esploratua genuen noraino irits gintezkeen». Liburu hark dakarrenez, 2006an, prozesua garai erabakigarrira gerturatzen hasitakoan, «akordio politikorako negoziazioetarako gai zerrenda posible bat proposatu zuen Batasunak, baina oraingoan PSE-EEri ez ezik EAJri ere helarazi zion». Otegiren-eta ekimena izan zen jeltzaleei deitzea Loiolarako. Akordioa «erabakitzailea» izateko Euskal Herriko ahal den «familia politiko» gehien nahi zituztelako hots egin zieten EAJkoei. Baita joan ere haiek.\nHamabi bilera egin zituzten Loiolan, eta 2006ko azaroan Elkarrizketa eta Akordio Politikorako Oinarriak izeneko dokumentua izenpetzear izan ziren. Akordioak bost puntu zituen funtsean: 1. Euskal Herriaren aitortza. 2. Euskal herritarrek hartutako erabakiak Espainiako Estatuak errespetatzea, eta proiektu guztiak defenditu eta gauzatu ahal izatea. 3. Nazioarteko ordenamendu juridikoan jasota dauden herritarren eskubideak errespetatzea. 4. Organo komun bat sortzea EAEko hiru herrialdeen eta Nafarroaren artean, eskumenekin. 5. Marko juridikoan erreferendumerako eskubidea jasotzea.\nSaio hura ere ez zen atera. Batasunak «akordio zehatzagoa» nahi zuen erabakitzeko eskubidean eta lurralde egituraketan, eta proposamen bat egin zuen. Otegik gero aitortu zuen ezker abertzaleak «urduritasun puntu batekin» jokatu zuela. Dena den, Egibarrek eta Batasunak uste zuten Loiolan aurreratutakoa baliagarria izan zitekeela hurrengo prozesuetarako.\nFormalki su-etenean zen arren, ETAk 2006ko abenduaren 30ean atentatua egin zuen Madrilen, Barajas aireportuan, bonba-auto bat lehertuta: bi lagunen heriotza.\nIaztik berriro biltzen, zailtasunekin\nEzker abertzaleak legez kanpo jarraitu zuen 2012ra arte, eta EAJ eta haren artean ez zen harreman iraunkorrik izan. Sortuk 2011ko otsailean aurkeztu zituen estatutuak —indarkeriaren errefusa, ETArena barne, eta soilik bide politiko eta demokratikoen aldeko apustua– eta, oraindik Espainiako Justiziak legezko jo gabe, EAJrekin batzar bat egin zuen Bilbon, Sabin Etxean. Dena dela, harreman ofizial eta publikoei ekin, 2013ko uztailaren 3an ekin zieten.\nSorturen Donostiako egoitzan batu ziren Sortuko Rufi Etxeberria, Maribi Ugarteburu, Hasier Arraiz eta Pernando Barrena, eta EAJko Koldo Mediavilla, Pilar Garcia de Salazar, Andoni Ortuzar eta Joseba Egibar. Hedabideak han ziren, ugari, hasierako irudiak jartzeko. Aurtengo otsailera arte hilero bildu ziren, baina eurek aitortu zuten ez zirela konpontzen: metodologian arazoak, gaitegian adostasunik ez —erakunde publikoetako kudeaketa gaiak ateratzen zituen EAJk—...\nJoan den uztailaren 24an ekin zioten berriro biltzeari, «elkarlanerako oinarriak» zehazteko asmoz baina elkarrekiko konfiantzarik ez dutela aitortuta. Sabin Etxean elkartu ziren. Aste honetan ere batu dira, asteartean —irailak 9—, leku berean. Azken bi batzarretan jeltzaleen aldetik Andoni Ortuzar EBBko presidentea eta Joseba Aurrekoetxea antolakuntza arduraduna izan dira, eta Sortutik Hasier Arraiz alderdiko Kontseilu Nazionaleko presidentea eta Rufi Etxeberria gatazkaren konponbiderako arduraduna.\nMahai gainean dituzte, batik bat: bizikidetza eta gatazkaren ondorioak —presoak, biktimak, ETAren desarmatzea, iraganarekiko irakurketa— eta erabakitzeko eskubidea. Ikuspuntu eta estrategia desberdinak dituzte. EAJk Madrilekin akordioa nahi du. Sortuk dio gaur-gaurkoz hori ezinezkoa dela eta lehendabizi Euskal Herrian lortu behar dela akordioa. Eraikuntza nazionalaz ere jokabide desberdinak dauzkate; kasurako, EAJk egun ez du Udalbiltza bultzatzen —desaktibatua du Udalbide—.\nBaina badira bestelako osagai edota baldintza batzuk: ETAk bukatua du jarduera armatua, euskal herritarren erabakitzeko eskubidearen aldeko aktibazio sozial handia lortu du Gure Esku Dago-k, Eskoziako eta Kataluniako independentzia galdeketak, edota Nafarroako datorren urteko foru hauteskundeetako gobernu alternatiba aukera.\nIkusteko dago zertara iristen diren EAJ eta Sortu.\nIpar Irlandan eta Katalunian, esaterako, abertzaleen bi esparru nagusiek lortu zuten ados jartzea, eta erabakigarria izan da hango prozesuetan. Ipar Irlandan, John Hume (SDLP) eta Gerry Adamsen (Sinn Fein) 1993ko akordioaren ondorioz, bake eta normalizazio politikoaren prozesua hasi zuten. Katalunian, CiUk eta ERCk 2012ko abenduan bide orria sinatuta, burujabetza prozesuan dira.\n- Argazki bilduma: 1986, 1992, 1998, 1999 eta 2013ko irudiak.\n- Oharra: papereko artikuluaren bertsio zabala da hau.\nKatalunian eta Ipar Irlandan lortu zuten


Haurren emozioak pandemiako bizitzari buruz - UPV/EHU\nHaurren emozioak pandemiako bizitzari buruz\nPostalak 2020 proiektuan idatzitako postaletako bat.\nHaurren eta nerabeen ongizatea sustatzea, beren giza eskubideak barne, mende honetan gizarte zientzien erronka handietako bat da.\nCovid-19ak behar gehiago ekarri ditu, eta ageriago jarri ditu haurren eta nerabeen premiak. Eurochild sarearen azken txostenak (2020) jakinarazi duenez, Covid-19aren eraginez, haurrek itxialdi bereziki zorrotza ez ezik, beren premien eta eskubideen bazterketa ere jasan behar izan dute.\nDonostiako Udalak, Osasunaren sustapenaren eta Donostia Lagunkoiaren bitartez; Tabakalerak, Emaus Fundazioak, Gipuzkoako Itxaropen Telefonoak eta Kutxakulturrek elkarrekin, deseskalatzearen lehen asteetan, Postalak 2020 egitasmoa abiarazi zuten, espazio bat sortzeko topaketarako, elkar entzuteko eta solasean aritzeko. Xedea da pandemia-egoeran sentitzen ditugun emozioei buruzko narratiba taldean eraikitzen laguntzea, sendagarria izan daitekeelakoan, inor atzean utzi gabe.\nEmozioak adierazten laguntzea\nEkimen horren barruan, Oporretan Euskaraz 2020 jardueretan parte hartzen ari ziren 6 eta 11 urte bitarteko haurrei proposatu zitzaien postal bat idaztea –erosita, eskuz egina, marraztuta eta norbere egoera emozionala adierazten lagunduko liekeen guztia barne hartuta–, eta, gero, horretarako prestatutako postontziren batean uztea. Modu horretan, Postalak 2020 ekimenean parte hartu zuten 6 eta 11 urte bitarteko haurrek, eta aukera izan zuten pandemia deklaratu zenetik sentitzen zutena adierazteko.\nKideON ikertaldeak postalak eta marrazkiak aztertu zituen une horretako bizipenak, esperientziak, sentimenduak eta emozioak biltzeko. Ondorioetako bat izan zen haurrek zailtasunak zituztela emozioak adierazteko. Adibidez, “gaizki” hitza erabiltzen zuten, baina ezin zioten emozioari izena jarri (tristezia, haserrea edo asperdura).\nHaurren marrazkiak abiapuntu hartuta, ipuin bat sortu zuten irudien bidez azaltzeko txikien bizipenak, emozioak eta sentimenduak. Hala, egindako lana itzultzen zitzaien, bizi eta sentitu izan zutena azaltzeko eta kontatzeko euskarri moduan, gainera.\nBestalde, Lehen Hezkuntzarako unitate didaktiko bat diseinatu zen, eta ikastetxeei eta bestelako gizarte- eta hezkuntza-zentroei eskaini zitzaien, haurren ongizatea eta emozioen kudeaketa hobetzeko, ikuspuntu oso batetik, alderdi emozionalez gain, osasuna, elikadura, ohitura osasungarriak eta lo-higienea kontuan hartzen dituelako. Halaber, emozioak kudeatzeko eta ongizatea bultzatzeko mintegiak antolatu zituzten haurtxokoetan.\nHaurtxokoak 5 eta 11 urte bitarteko neska-mutilentzako aisialdi-espazioak dira. Haurrak gaitzea eta horiei babesa ematea dute helburu, hezkuntza ez-arautuaren bitartez, autonomia pertsonalerako bidean laguntzeko, haurtzaroa osotasunean bizi dezaten, esperimentazioaz gozatzeko eta heltzeko etapa denez gero, eta helduaroaren oinarria. Haurtxokoetan abiarazten diren programek eta jarduerek haurtzaroko premiak asetzea dute helburu; hau da, haurrak dira protagonista, xedea haien garapen emozionala eta soziala delako.\nOsasuna sustatzeko zerbitzuak beharrezkotzat jo zuen haurrei egunerokoan sortzen zitzaizkien ondoezei aurre egiteko tresnak eskaintzea; hala, estres-egoerei estrategia osasungarriekin heltzeko. Donostiako Udaleko Gazteria Zerbitzuarekin lankidetzan, hiriko udal haurtxokoetarako unitate didaktiko bat abiaraztea planteatu zen.\nEmozioak adierazten ikasteko teknikak\nKideON ikertaldeko kideak Donostiako sei haurtxokotarako bina saio diseinatu zituzten, 'Diagnostico y propuestas de intervención sobre el bienestar, desigualdades y necesidades socioeducativas de la población Infantil y adolescente tras la COVID-19' I+G+B proiektuaren baitan (PID2020-119011RB-I00). Metodologia aktibo eta parte-hartzaileetatik abiatuz, psikodrama-teknikak, autoesplorazioa, jolasa, gorputz-mugimendua, erlaxatzeko teknikak eta mindfulness delakoa konbinatu zituzten.\nGuztira, 5 eta 11 urte bitarteko 169 neska-mutilek hartu zuten parte. Lehen mintegian, emozioak landu zituzten: identifikatzea, izena jartzea eta nork bere burua hobeto ezagutzea, alderdi emozionalei dagokienez. Halaber, emozioak kudeatzeko estrategiak eskaini zitzaizkien, ikuspuntu osasungarri batetik, komunikazioaren asertibotasuna handitzeko.\nBigarren mintegiak ongizatean jarri zuen arreta, ikuspegi integral batetik. Hasteko, norberak hobeto sentitzeko egiten duena eta gure emozioak hobetzeko eta gurekiko eta inguruarekiko ongizate maila handitzeko zer egin dezakeen landu zuten. Bestalde, kirola egitearen eta elikadura osasungarriko ohiturak izatearen garrantzia nabarmendu zen.\nSaioak ebaluatzeko, bukatzean haurrei eskatu zitzaien marrazki batean irudika zezatela ikasitakoa eta saioetan gustatu zitzaiena.\nOndoriozta dezakegu mintegiak lagungarriak izan direla haurren autoezagutza handitzeko, emozioei eta ongizateari dagokienez. Baliabideak eskaini zaizkie, alde batetik beren emozioak identifikatzeko, adierazteko eta kudeatzeko; bestetik, beren ongizateari mesede egiten diotenak ezagutzeko eta bizimodu osasungarria izateko ohiturak jakiteko. Saio horietan, haurren diskurtsoan indar berezia hartu dute zainketa pertsonalak, gorputzaren zaintzak, elikadura osasungarriak eta kirolak.\nIldo horretan, ezinbestekoa da curriculum ofizialek eta hezkuntza ez-arautuak jasotzea hezkuntza emozionalerako eta osasunaren irakaskuntzarako espazioak eta uneak, are gehiago garai kritikoetan, egungoa kasu. Erronka bat ez ezik, eskubide bat da. Hala diote munduko eta Europako agendek. Horregatik, gure beharra da zenbait arlotatik ikertzen, prestatzen eta espazioak eskaintzen jarraitzea.\nArtikulu honetan lagundu dute Aitziber Etxezarretak (Donostiako Udaleko Osasuna sustatzeko teknikaria), Nora Urkidik (Donostiako Udaleko Gazteriako teknikaria), Unai San Sebastiánek (Donostiako haurtxokoen koordinatzailea) eta Sorkunde Jaca Mirandak (Donostiako Udaleko Osasuna sustatzeko erizaina).\nInprimatu Haurren emozioak pandemiako bizitzari buruz


COVID-19 erreskatea jaso ez dugunok ere sufritu dugu COVID-19a - - Aiaraldea.eus\nTokikom 2021-11-26 12:51\nArgia komunikabideak grafikoa osatu du diru-laguntzaren banaketa azaltzeko. / Argia.eus\nEusko Jaurlaritzak erabaki du hedabide batzuei laguntzea COVID-19ak eragindako galerak apaltzeko, 5 milioi eurorekin. Albisteak egoneza sortu du, inon ez baita azaldu zeren arabera eman zaizkien laguntza horiek hedabide batzuei, eta beste batzuei ez.\nTOKIKOMen Administrazio Kontseilutik galdegin diogu Jaurlaritzari ea asmorik duen gainontzekook ere laguntzeko, eta erantzun horren zain gaude. Erantzuna jaso bitartean, ohar hau argitaratzea erabaki dugu.\nDirulaguntzak hedabideei emateak hizkuntza politika gainditzen du eta ondo irizten diogu, edozein enpresa edo sektore moduan behar baitu laguntza hedabideen sektoreak eta horrela jokatzen da munduko hainbat herrialdetan. Hedabideen kasuan, gainera, behar dira editorial ezberdinak dituzten hedabideak, behar ditu demokrazia sano batek.\nEdozein industria arlo moduan hedabideena ere lagundu izana albiste ona da eta horretan sakontzeko deia egiten diogu Eusko Jaurlaritzari.\nHala ere, momentuz, COVID-19aren garaian, hedabide batzuen galerak estaltzeko jarri da dirua, eta, bistakoa da demokrazia sendo batek eskatzen duela hedabide guzti-guztiak laguntzea.\nArrazoia oso argia da: COVID-19ak hedabide guztioi eragin digu. Datu horien berri badu Eusko Jaurlaritzak.


ikasle mintegia | arkitekturaz\nArchivo de la categoría: ikasle mintegia\nBlock 3 online!\n28/11/2009 de arkitekturaz\nBlock Komiték Donostiak Arkitektura Goi Eskola Teknikorako esklusiboki argitaratu eta banatzen duen magazine bat da, euskeraz eta gaztelaniaz argitaratzen dena. Nahiz eta eskolan jendearekin astinduz lortu daitekeen, oraingoan ere Arkitekturazetik jeitsi ditzakezue pdfformatuan, Komitéaren sailetik, irakurri, inprimatu eta banatzeko, edonon eta edonorekin. On egin!\nBlock es un magazine gratuito editado y distribuido por Komité en exclusiva para la Escuela de Arquitectura de San Sebastian que se edita en euskera y castellano. Se puede conseguir pegandose por un numero los dias que aparecen por la escuela, pero una vez mas, también se pueden descargar desde Arkitekturaz en pdf para leer, imprimir y distribuir por donde y con quien querais, desde la sección de Komité. Buen provecho!\nBlock 3 http://d1.scribdassets.com/ScribdViewer.swf?document_id=23037511&access_key=key-1nvdvdt0tjdznvnwu2wf&page=1&version=1&viewMode=list\nPublicado en arquitectos, arquitectura, bidaiak, cine, escuela, humor, ikasle mintegia, komite, opinión, profesores, tutorial\t|\nBCN ´09 Bartzelona-ra bidaia // Viaje a Barcelona\n15/10/2009 de arkitekturaz\nLista definitiboak foroan kontsulta daitezke -> http://ikaslemintegia.arkitekturaz.com\nLas listas completas se pueden consultar en el foro -> http://ikaslemintegia.arkitekturaz.com\nPublicado en arquitectura, bidaiak, ikasle mintegia\t|\n22/04/2009 de arkitekturaz\nBlock Komiték Donostiak Arkitektura Goi Eskola Teknikorako esklusiboki argitaratu eta banatzen duen magazine bat da. Euskeraz eta Gaztelaniaz argitaratzen da eta nahiz eta orain arte eskolan jendearekin astinduz bakarrik lortu ahal bazen ere, orain Arkitekturazetik jeitsi ditzakezue pdf formatuan, Komitéaren sailetik, irakurri, inprimatu eta banatzeko, edonon eta edonorekin\nBlock es un magazine gratuito editado y distribuido por Komité en exclusiva para la Escuela de Arquitectura de San Sebastian. Se edita en euskera y castellano y aunque hasta ahora solo se podia conseguir pegandose por un numero los dias que aparecian por la escuela, ahora ya se pueden descargar desde Arkitekturaz en pdf para leer, imprimir y distribuir por donde y con quien querais, desde la sección de Komité.\nCasas en vía de desarrollo (exposición y charla)\n20/04/2009 de arkitekturaz\nPublicado en arquitectura, charlas, escuela, ikasle mintegia\t|\nVLC’08 Azken Plazak!! Ultimas Plazas!!\n08/04/2008 de arkitekturaz\nValencia-ra Bidaia, VLC’08, Azken plazak!!!\nApuntatu zaitezte sarrerako tabloian eta adierazitako kontu korrontean 80€ sartu (zuen izenean) Apirilaren 11 baino lehen.\nFitxak egiteko eredua foroan bidai honi buruz dagoen harian deskargatu dezakezue: Valencia-ra bidaia\nViaje a Valencia, VLC’08, Ultimas plazas!!!\nApuntaros en el tablon de la entrada e ingresad 80€ (a vuestro nombre) en la cuenta corriente señalada antes del 11 de Abril.\nEl modelo para las fichas os lo podéis descargar en el hilo que hay en el foro sobre este viaje: Viaje a Valencia\nPublicado en arquitectura, bidaiak, ikasle mintegia\t| 3 comentarios |\n13/03/2008 de arkitekturaz\nKarrera honetan hastean gutxik dakigu non sartzen garen horregatik normalean denok dakarkigu lehenagotik zaletasunen bat.\nKomité, arkitektura ikasle kultur taldea.\nCuando emepzamos con esta carrera pocos sabiamos donde nos estabamos metiendo por eso todos tenemos alguna afición anterior. Todos somos:\nKomité, grupo cultural de los estudiantes de arquitectura.\nNota del administrador: Desde akz pedimos disculpas por el tardio aviso… esperamos poder cumplir con ciertos plazos de ahora en adelante. Disculpas a komité y a los que no se enteren a tiempo leyendo esto (porque la escuela esta encartelada…)\nPublicado en escuela, ikasle mintegia, komite\t|\nVLC ´08 Valencia-ra bidaia // Viaje a Valencia\n05/03/2008 de arkitekturaz